text:
Digicel Aruba kier duna bek n’e comunidad di Aruba y cu e campaña aki kier duna bek pa shete siman largo via nan premionan, nan descuentonan, nan paketenan y tur e bundlenan cu nan tin.
Lizzi Arends ta Marketing Executive di Digicel Aruba, a comenta cu slogan di e campaña aki ta ‘E regalo di tempo’. Esaki pa Digicel ta algo sumamente emocional, mirando cu a cera un temporada pa tres aña largo den comunidad di Aruba cu tabata hopi fuerte y hopi emocional, cu tristesa y alegria.
Despues di a sinta hopi cu e team, a bin cu e slogan ya menciona, cu ta algo asina bunita cu por duna e ser keri, e famia, e miho amigo, no tin nada mas bunita cu ta tempo.
CON PA PARTICIPA
Cada florin ta un ticket, segun Arends. Si abo como cliente di postpaid a paga bo cuenta, a upgrade e bundle, a upgrade e roaming, a haci cualkier uzo den MDA-Digicel Add, bo ta participa n’e campaña cu ta 10 mil dollar na premio.
Cada florin cu bo gasta, ta un ticket, cu bo lo haya pa bay den e tombola di e campaña. Si abo tin un postpaid plan, esta cu bo ta paga tur fin di luna, automaticamente bo nomber y e suma cu abo ta gastando ta bay den e tombola.
P’e clientenan cu ta gusta top up (pre-paid), cada biaha cu activa e bundle, cualkier cu ta, automaticamente bo ta bay tambe den e tombola di premio, cada florin ta un ticket. Si haci un yamada, esaki automaticamente tambe ta bay den tombola di premio, unda cu tur siman ta saca dos ganado cu por bay den e cashvault.
E cashvault ta 10 mil dollar na premio. E bon noticia ta, cu Digicel no kier keda cu ne. Kier duna e comunidad di Aruba e premionan aki, partie pa hunto cu famia, amistad y conoci, por pasa e regalo di tempo cu nan.
E promocionnan cu ta lansando entrante 18 di november, ta entre otro 25% riba tur smartphones cu ta den tienda. Si abo pasa entrante 18 di november y cumpra un smartphone, automaticamente bo ta haya 25% riba esaki. Esaki ta solamente un di e promocionnan cu tin.
Otro promocion cu tin ta cera e plan di postpaid di 140 florin y Digicel ta regala un telefon gratis. Y asina ta sigui saca diferente promocion cu lo carga henter e simannan cu lo hiba nos te cu 6 di januari, dia cu e campaña cera.
E puntonan di contacto unda cu e consumidornan por haya sa mas di e promocionnan, mas di e campaña lo ta riba Facebookpage di Digicel Aruba. Lo tin un highlight button riba nan cuenta di Instagram cu e cliente por click y haya tur informacion y tambe via nan customer care number, por yama pa cualkier pregunta. Tambe por pasa na cualkier di Digicel Store p’asina por haci pregunta, paga e cuenta, cumpra un smartphone nobo, cera un contract. E team di sales lo t’ey presente pa yuda cualkier cliente cu pasa.
E PREMIONAN
Manera indica, tin 10 mil dollar na premio den e cashvault. Automaticamente si abo como consumidor paga e cuenta, bo nomber lo bay den tombola di premio. Tur diabierna lo yama e prome ganado p’asina bin drenta den e cashvault e siguiente dia riba diasabra. Tur diasabra e retailstore lo bay tin e cashvault activa, unda cu ta gana tempo den e cashvault. Mas placa cu gara, mas placa bo por gana.
E biyetenan cu lo tin ta bulando den e cashvault lo ta 1, 5, 10, 50, 100 dollar. Digicel lo regala tempo p’asina abo por drenta e cashvault y gara mas hopi cu por.
Digicel ta gradici un y tur cu ta forma parti dje team, esta prensa, influencer, etc., cu ta bay splica, conta Aruba henter kico Digicel ta biniendo cu ne.


c: text/html

text:
Aruba
Minister Dangui Oduber: Parlamento a aproba presupuesto TPEF 2022
Diahuebs, Parlamento di Aruba a aproba e presupuesto 2022 di e Tourism Product Enhancement Fund (TPEF), caminda Minister Dangui Oduber a trece varios punto cardinal dilanti cu ta importante pa fortalece nos unico pilar economico. E Minister a gradici Parlamento pa aproba esaki, marcando un paso importante pa e desaroyo turistico di Aruba.
TPEF ta un fondo estableci na 2010 pa eleva e producto Aruba. Cu e aprobacion aki, Minister Oduber su vision y maneho pa sigui mehora producto Aruba, sigui eleva e calidad di Aruba como destinacion, sigui mehora e servicio cu nos ta duna y sigui eleva e nivel di nos turismo ta continua.
Pues den cuadro di e vision pa engrandece nos turismo a base di un maneho profesional y transparente, lo sigui lucha pa mantene y eleva e nivel di experiencia cu e turista ta bin busca den e producto Aruba.
Diahuebs Parlamento di Aruba a aproba e presupuesto di TPEF aña 2022 na e suma di 3.3 miyon florin. Di e fondo aki 1.6 miyon florin lo bay na inversionnan haci pa mehora producto Aruba pa asina ofrece un mihor experencia na nos bishitantenan. Den e inversionnan aki tin proyecto manera Malmok Boardwalk Fase 3, embeyecemento di e trapi na Hooiberg cu mosaic (fase 2), proyecto di embeyecemento di e Eagle Beach strip y tambe e mantencion di esakinan.
Na banda di e inversionnan cu lo haci pa medio di TPEF, e fondo lo ta aportando na otro aspecto di e area, trahando cu diferente stakeholder. E aspectonan ta encera preservacion di e medio ambiente y herencia cultural. E programanan di conscientisacion, manera entre otro ‘Stima mi, Sterilisa mi’ ta hayando nan debido sosten. Tambe lo ta trahando riba embeyecemento di areanan turistico, door di percura pa e mantencion debido di e infrastructura y paisahe.
Minister Dangui Oduber tin e pleno confiansa cu e fondo di TPEF lo sirbi pa engrandece nos producto Aruba y ta ‘sumamente satisfecho cu e logro importante aki’.

robotstxt: allowed

filter: keep


text:
News
Dos projecto nobo di COA
Durante Asamblea a presenta e dos projectonan
Podcast y demostracion deportivo, dos projecto nobo cu COA a introduci durante e Asamblea General
Durante di e Asamblea General di Comite Olimpico Arubano (COA) a eligi miembronan di e directiva nobo cual a introduci den un relato anterior. Tambe a despedi di e miembronan saliente cu a traha cu hopi amor pa e organisacion. E miembronan aki ta Juelle Thode, Bob Nieuw, Roy Mezas, Gabo Mansur y Patrick Melchior. COA a yama tur un danki pa nan contribucion duna den e ultimo 4 añanan.
Pa prome biaha den historia di un Asamblea General, COA a introduci dos projecto cu pronto lo drenta na vigor. E prome ta un podcast unda e media team di COA lo sinta cu cada federaracion deportivo y elabora riba diferente topico manera desaroyo deportivo, structura y planificacion, metanan poni, ambicion deportivo y mucho mas. Specialmente pa e ocasion, e media team encabeza pa Noel Werleman cu ayudo di High Performance a hasi un setup den e ballroom di Holliday Inn Hotel. Aki e presentadornan Andrew y Seever a combersa cu presidente di Arubaanse Voetbalbond, AVB, Randolf Lacle y miembro di directiva Hubert Solagnier pa 15 minuut largo riba e trabou di AVB pa cu e futbol di Aruba.
Un otro projecto lo bira e bishita di Comite Olimpico na e federacionnan deportivo. Antes cada federacion tabata presenta na oficina di COA pa cualkier informacion y/of presentacion. E biaha aki a bini cu e idea cu COA den su totalidad lo hasi diferente bishita di trabou na nos federacionnan deportivo. E ta importante pa bo tin un bon bista con cada federacion deportivo ta funciona na su propio lugar di entrenamento. Durante e pandemia ya caba COA a realisa algun bishita na varios organisacion y cu exito. Diahuebs anochi, e federacion di tennis y basketball, Aruba Lawn Tennis Bond y Aruba Basketball Bond a duna demostracion na e federacionnan presente e forma con nan ta traha cu nan atletanan. Mas cu claro esaki a ser aprecia y tur hende tabata satisfecho cu e idea nobo aki.
Na final tabata tin un brindis na honor di e directiva nobo.


text:
Ku un pasaporte hulandes nashonal por biaha rònt mundu. Ta importante pa ta den posishon di un dokumento di biahe bálido.
Si Bo tin nashonalidat hulandes i ta biba na Kòrsou, bo por hasi un petishon na atministrashon di Registro Sivil (Servisio di Asuntunan Sivil , òf sea ‘Kranshi’) pa haña un pasport. Nabigantenan hulandes i hulandesnan ku ta hasi un biahe rònt mundu, por akudí na Gabinete pa hasi petishon pa un pasport. Ta di konsiderá ku hulandesnan ku ta registrá na un munisipio hulandes ta pidi un pasport na e munisipio en kestion. Hulandesnan ku ta bibá den eksterior, por akudí na e representashon diplomátiko di Reino Hulandes di e pais òf, si nan ta pa un temporada na Hulanda nan por traha un sita na un di e munisipionan ku ta outorisá pa duna dokumentonan di biahe na hulandesnan ku no ta biba na Hulanda.
Un pasaporte nashonal ta kosta Naf 184 na Kabinete di Gobernador (balides di 5 aña) òf Naf 145 (balides di 10 aña)


text:
KRALENDIJK- Riba un di òktober, e organisashon internashonal ‘Kiwanis International’ ta kuminsa su aña kiwanistiko nobo ront mundu.
Den e kuadro aki Kiwanis Club of Kralendijk Bonaire (KCKB) a selebrá su di sinku instalashon di direktiva djasabra 24 september ultimo pa e aña Kiwanistiko 2022-2023. Durante e anochi
sumamente festivo aki tambe a instalá oficialmente komo miembro di KCKB, sra. Arianne Frans-Tromp i sra. Yurany Mesa.
Durante e diskurso di presidente Derchlien Dijkhoff a enfatisá pa yama danki na tur esnan presente,
speshalmente na miembro nan di KCKB i representantenan di klupnan di servicio, Lions i Rotary pa nan sosten i pa e logronan durante e aña ku a pasa i e impakto ku esaki a hasi riba nos komunidat.
Tambe a rekonose e presensia di invitado spesial Lieutenant Governor (LG) di Division 26, sra. Marelva Corion. Mas aleu presidente Derchlien Dijhoff a aplaudi su koleganan di KCKB bisando, “mi a eksperiensia i mira di serka kon mi koleganan a desaroya den nan rol i mi ta aplaudi boso pa esaki, Masha Danki i ta huntu nos ta logra.”
Invitado spesial LG Marelva Corion a ekspresá su alegria, ku su prome tarea komo LG, ta pa instalá
direktivá di KCKB. LG Marelva Corion a pone enfasis tambe riba e importansia di KCKB pa komunidat
Boneriano, espeshalmente pa e hoben nan di Boneiro. LG Marelva ta orguyoso di mira kon KCKB a logra diferente proyekto nan inovativo, kreativo i karitativo manera e prome instalashon di Key Club
Kibrahacha Liseo Boneriano (klup pa hoben), un evento pa miembresia i e prome K-Walk (kaminata).
LG Marelva Corion a instalá Presidente Derchlien Dijkhoff, Sekretario Hermine ‘Mimi’ Dongen, Tesorero Licetha ‘Liesje’ Saragoza-Martinus, Direktor di Servisio na Komunidat Patricia Joven Acosta, Direktor di Miembresia Zelmia Swanepoel, Direktor di Fundraising Marilijne Kats i Direktor di PR Siagnée Evertsz-Rosalia.
Aktividat
Komunidat di Boneiru por keda pendiente pa aktividat nan ku Kiwanis Club of Kralendijk Bonaire lo organisá den transkurso di e aña aki i na kaminda pa e selebrashon di prome lustro di e klup. E klup ta yama danki na tur e sponsor, donashon i instansia ku a sostene KCKB durante tur e anja nan.


text:
WILLEMSTAD- 26 di sèptèmber 2022 – Dia Mundial di Turismo ta keda konmemorá tur aña riba dia 27 di sèptèmber i tin komo ophetivo pa promové e importansia di turismo i su balor sosial, kultural i ekonómiko. Tema sentral e aña aki ta ‘Rethinking Tourism’, esta ku no por bai bèk na maneranan di funshoná di pasado pero ku mester para ketu na kon ta hasi turismo i unda ke bai ku turismo. Pa Ofisina di Turismo di Kòrsou (CTB) e tema aki ta sumamente importante. Huntu ku demas aktornan den e industria di turismo nos mester reflekshoná i determiná kon Kòrsou ke sigui bai dilanti ku turismo pa asina logra benefisio pa nos komunidat.
Den su mensahe ofisial den kuadro di e tema di Dia Mundial di Turismo 2022, e Sekretario General di UNWTO (United Nations World Tourism Organization) sr. Zurab Pololikashvili a indiká: “sigun ku mundu ta habriendo bèk, nos mester siña e lèsnan for di e pandemia i e pousa den biahe internashonal asosiá na esaki. E krísis a eksponé puntonan ménos fuerte i a mustra unda nos mester krese pa bira mas resiliente. Tambe e krísis a mustra kamindanan ku tin desigualdat i unda mester aktua di manera mas hustu”.
‘Rethinking Tourism’ ta nifiká entre otro pa Kòrsou ku nos mester stipulá huntu kon ta bai atendé ku e retonan ku ta biniendo dilanti pa e industria di turismo. Turismo di Kòrsou ta desaroyando den bon direkshon. Den e promé 8 lunanan di aña nos pais a registrá mas turista di estadia kompará ku e mesun periodo na aña 2019, esta promé ku pandemia. Otro punto positivo ta e ampliashon di e portafolio di akomodashon riba nos pais ku nos ta eksperensiando na e momentu aki. Tur esaki ta rekerí atenshon i inovashon prinsipalmente den e área di desaroyo di produkto, rekurso humano i transporte. Algun ehèmpel ta: mester krea mas tipo di atrakshon turístiko pa e turista ku ta bishitá nos pais, mester di trahadó riba diferente nivel pa okupá e funshonnan ku ta habriendo den e industria di turismo i lo mester diskutí tambe ampliashon di e kantidat di lisensia pa taksi i tour bus. CTB lo sigui den kombersashon ku partnernan den sektor públiko i privá ku e meta pa yega na solushonnan práktiko na benefisio di e industria di turismo.


text:
Den e ultimo 100 aña, Aruba su economia a conoce desaroyonan grandi, destacando su mes for di otro paisnan den Caribe. Riba un isla chikito, logronan grandi a tuma lugar for di habri un di e refinerianan mas grandi na mundo te cu lanta un industria turistico cu te dia di awe ta un gran ehempel riba nivel internacional. Tur esaki tabata danki na e esfuerso di nos hendenan cu semper a bringa pa nos pida baranca, teniendo e bienestar di cada un habitante na curazon. Loke ta haci nos tur Arubiano ta e idea cu si bo traha duro, no tin nada cu ta imposibel y no tin obstaculo of contratiempo cu no por wordo surpasa. For di tempo cu nos tabata cunukero y piscador, bayendo pa tempo di nos minanan di oro y fosfaat, te cu apertura di refineria y nos prome hotel, te cu e startups cu nos young professionals ta lantando awo, dedicacion, creatividad, pasion pa bo ofishi, experticio y bon servicio ta loke semper a tipifica e trahador Arubiano. Tur e caracteristicanan aki a hiba nos te na top di diferente sector rond mundo, for di sector petrolero te na horeca y te hasta NASA. Arubiano tin e don di por saca lo maximo y traha algo grandi for di masha tiki. Nos bista semper ta pa un futuro mihor pa nos mes, pa nos famia y pa nos pais.
Aruba a sa di briya den comercio, industria y turismo. Sinembargo, e desaroyonan grandi aki lamentablemente no a bay man den man cu oportunidadnan pa tur nos hendenan. Te dia di awe, mayoria di nos ta encontra retonan pa realisa e soño di por bira un empresario y asina contribui na e desaroyo economico di nos pais. Pensa por ehempel riba e studiante cu ta bin cu su diploma den man, yen di energia y ideanan innovativo pa hiba su isla dilanti, pero cu no ta logra yega na financiamento facilmente y ta keda demotiva. Of e mama soltero cu kier purba avansa den su carera dor di sigui un estudio extra banda di su trabou pa asina por yuda su yiunan bay dilanti, pero ta pasa den duro pasobra e no por perde oranan di trabou pa atende les y e materialnan di scol ta caro. Of e pensionado cu su pensioen cu no ta alcansa y cu ta desea di lanta un negoshi nobo, pero pa motibo di su edad no ta logra haya e sosten financiero.
Aruba su promesa ta cu cada ken cu kier y por, mester haya e oportunidad y e hermentnan pa move bay dilanti pa un mihor bida pa su mes y su famia. Mi meta ta pa, hunto cu e team di MEP, yuda cumpli cu e promesa aki y desaroya Aruba su potencial economico, teniendo e hende central. Cambiando y modernisando procesonan y leynan cu na e momento aki ta anticua y ineficiente, y creando un infrastructura cu ta brinda un y tur, sin distincion, e oportunidad pa por haci nan soñonan realidad. Pesey, ami Daphne Lejuez, hunto cu e team di MEP, kier traha pa un economia productivo cu ta den balans cu e bienestar general di nos tur. Cu bo confiansa y cu mi conocemento y experiencia di mas di 20 aña den mundo di comercio y tecnologia, mi lo contribui na logra esaki, promoviendo innovacion, educacion y un maneho profesional y obhetivo. Hunto nos por logra na yega na e solucion digno y sostenibel pa e futuro economico di nos pais.


text:
Willemstad – Riba djaluna 11 di aprel, Domeinbeheer huntu ku Carmabi a firma e akuerdo di maneho pa loke ta maneho di nos Parke di Palu di Mangel den área di Rif. Pues ofisialmente e Parke aki ta bai bou di enkargo i maneho di Carmabi.
Carmabi ta un instansia konosí i di renombre ku ta manehá diferente parkenan natural aki na Kòrsou, manera por ehèmpel nos Parke di Kristofel. Pues e Parke di Palu di Mangel awor sigur ta den bon man.
Carmabi lo tin di sigui sòru entre otro di mantené e parke limpi, kuida e naturalesa den e parke, guia bishitantenan, promové e parke, i hopi mas.
E echo ku a firma e akuerdo di maneho aki ta un logro grandi. Paso porfin nos por bisa ku nos tin un Parke di Palu di Mangel den Rif ku ta limpi, ku sirkulashon di awa di laman di forma natural, kaminda naturalesa ta floresé, i te asta ku nos tin mas ku 10.000 palunan di mangrove chikitu kresiendo.
Pronto komunidat en general i nos turistanan lo por bishitá e parke aki i atmirá su bunitesa. Carmabi lo anunsiá esaki ora ku ta asina leu.


text:
Pa basta tempo caba tin masha keho den e cayanan di Tarabana. Autoridad a prepara un accion y drenta mas cu un adres banda di otro. Ademas di keho di brommernan riba caya, tin tambe keho di benta di droga. Ta papia di seis detencion. Team di aresto tambe tabata presebte y a haci e entradanan prome cu recherche a drenta pa haci nan parti. A confisca basta cos. Polis a cera e area pa asina garantiza e seguridad di e investigacion.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Recent Posts
MINISTER ENDY CROES A RICIBI ATLETA MALIK HOVELING.
Cu a gana medaya di oro pa Aruba den Weganan Centro Americano y Del Caribe di Mar y Playa na Santa Marta, Colombia. ORANJESTAD:…
OPINION PUBLICO: Si AZV NO TA CUBRI GASTONAN MEDICO, pa ki donder ta kita placa for di nos???
por fabor pa yuda e mucha homber pa haya su salud paso azv no ta cubri mas su gastonan danki
E obra “Entre Aruba y Hulanda mi a haya Paraiso” tin un hogar den MANA
Dia 23 di november ultimo e artista contemporaneo OsairaMuyale y Museo Arqueologico Nacional Aruba (MANA) a firma un acuerdo pa tempo indefini pa e obra…
Porfin di basta dia para cu tire cu kap porfin polis a kita auto para den direccion prohibi
Diabierna mainta despues di basta dia di a adverti e doño di su auto laga atras dilanti un entrada awe polis di barrio Oranjestad a…
Truck di ready-mix a pasa ranca wayanan y kibra 2 palo di lus na Zeewijk
Diabierna mainta a drenta informe di un incidente na Zeewijk, mesora a dirigi un patruya na e sitio. Na yegada di e patruya a…
Minister Endy Croes: PALABRANAN DI PABIEN Y DANKI NA MARIEBELLE ARENDS Y NYREE HART CU HUNTO A CUMPLI 50 AÑA DI SERVICIO DEN GOBIERNO.
ORANJESTAD: Diahuebs den ora tempran di mainta Minister Endy Croes a bishita Arco Iris Kleuterschool en conexion cu celebracion di 25 aña di servicio di…
Security banda di e hotelnan a topa un rasta cu un television nobo nobo
Diabierna mainta tempran a drenta informe di cu un security a topa cu un rasta cu un television nobo nobo entre 2 hotel highrise…
ATENCION! STOCK NOBO A CABA DI YEGA NA MARLIS dilanti Save More na Boegoeroei
! Manera nos a bin ta anunciando cu tur siman tin mercancia nobo nobo, si asina mes diferente shimis y pañanan pa un y tur…
Illegalnan ta sigui purba drenta nos islanan, 30 persona deteni !
Diaranson anochi, Guarda Costa a detecta un embarcacion sospechoso cu tabata navegando na Curaçao. E embarcacion, tabata un embarcacion tipo yola, e tabata navegando di…
[VIDEO] Accidente cu hende herida na e rotonde banda di Guardian Group
Diabierna madruga a drenta informe di un accidente na e rotonde banda di Guardian Group, mesora a dirigi tanto polis como ambulans na…


text:
Diaranson mainta Minister di Desaroyo Teritorial, Infrastructura y Medio Ambiente Marisol Lopez – Tromp a ricibi alumnonan di International School of Aruba (ISA) klas 3 na Bestuurskantoor pa un recorido educativo.
Minister Lopez – Tromp a duna e alumnonan presentacion di diferente proyecto di Gobierno, a splicanan di e procesonan cu ta tuma luga prome cu decisionnan wordo tuma y a mustranan con ta percura pa e informacion yega comunidad a traves di media.
E alumnonan a haci bon uzo di e oportunidad! Nan tabatin pregunta critico y nan a trece sugerencianan interesante. Ademas, nan a cana den e edificio di Cocolishi y a bishita e sala di Conseho di Minister bieu, nan a conoce Prome Minister Evelyn Wever – Croes y mayoria Minister di e Gabinete Wever – Croes (pa cual tambe nan a dirigi preguntanan y sugerencianan).
Un encuentro sumamente agradabel pa scucha opinion y preocupacionnan for di e perspectiva di nos muchanan!


text:
Presidente Nicolas Maduro a anuncia ayera cu lo aisla e capital Venezolano y otro seis estado pa wanta plamamento di e coronavirus nobo. E cifra di personanan contagia a yega 17.
For di 5’or awe mainta “ta drenta den cuarentena social y colectivo” e capital Venezolano, e estadonan central di La Guaira, Miranda, Cojedes, ademas di e estadonan fronterizo cu Colombia di Zulia y Tachira, Maduro a bisa den un declaracion transmiti en cadena di radio y television.
“Awe nos a detecta shete caso mas, shete caso, tur loke ta wordo yama casonan importa, cuatro di nan a bini di Europa, un di Cucuta, cual ta e di dos caso detecta cu ta bin di Cucuta,” ademas di otro casonan yega di otro luganan di mundo. E dos prome casonan a keda raporta diabierna.
For di diadomingo 8 di maart, a raporta casonan sospechoso di coronavirus riba e isla y ya tin cinco caso confirma.
Maduro a indica cu e habitantenan di e regionnan ey, incluyendo Caracas y cuatro municipio di e estado bisiña Miranda, unda mas ta biba mas di seis miyon di persona, “mester keda den nan cas”.
“Nos a bin ta evaluando cu sinceridad cu e unico forma pa para e canalnan di propagacion ta drenta progresivamente y di forma rapido, den un fase di cuarentena colectivo,” el a agrega.


text:
Diadomingo anochi 11:20 polisnan atento den Emmastraat a para y detene un dama violando “Toque de Queda” A pidi presencia di e van di C.E.A. pa asina por trasnporta e dama aki pa warda di polis pa e ricibi su boet. Ora cu polis a puntra e dama pa su nomber e la nenga di duna esaki na polis. Esaki ta e di 6 detencion pa awenochi pa loke ta trata “TdQ”.
Polis a detene un dama canando riba caya durante “Toque de Queda” den Emmastraat
Diadomingo anochi 11:20 polisnan atento den Emmastraat a para y detene un dama violando “Toque de Queda” A pidi presencia di e van di C.E.A. pa asina por trasnporta e dama aki pa warda di polis pa e ricibi su boet. Ora cu polis a puntra e dama pa su nomber e la nenga di duna esaki na polis. Esaki ta e di 6 detencion pa awenochi pa loke ta trata “TdQ”.


text:
Felipe tin un trabao hopi pisa. Pero, den mesun rosea Felipe ta hopi stima y tin tur libertad, cu su cuminda na ora y tur atencion cu e mester. Felipe ta un di buriconan rescata di Fundacion Eliezer y ta yuda rescata hende cu ta den reto pisa den bida. Pero los di tur, Felipe ta un animal y esey riba su mes ta hacie hopi special pa Gino Frans (54), fundador y director di e fundacion.
Aunke Fundacion Eliezer (Zorgboerderij La Posada) ta dirigi na yuda personanan cu adiccion, e ta realisacion di un soño di Gino, cu desde cu e por corda, semper tabata gusta animal. âTin biaha mi ta gusta animal mas cu hende.â
Felipe no ta su so. E ta na e cunucu hunto cu Bella, Skippy y Linda. Mayoria a yega e cunucu maltrata, mal cuida. âFelipe tin tres aña. Mi no sa si e ta bay crece mas. Mi ta kere cu esey tin di haci cu e âinteeltâ na Aruba. Mi a haya e mama pa cuida, y e tabata dik y a werp aki. Linda tambe a nace aki.â Pero pa un of otro motibo, Felipe a bira mas a mascota di e cunucu. Aunke tur ta haya oportunidad pa cana y participa na actividad, e burico chikito ta manera e rey, unda e por move con cu e kier.
Gino tabata colecta animal for di chikito. No tabata straño pa e haya zundra pasobra ata Gino a trece un pato cas. E famia a biba un tempo na Hulanda y nada a cambia. Aunke Gino Frans no a bira un veterinario of studia formalmente den e area di cria di bestia, el a educa su mes, danki na internet, pa por cuida nan e miho forma posibel. Y awe e ta aplica e conocemento ey, combina cu su experiencia pa brinda animalnan cu ta mal trata, manera cabay, burico y cacho, pa nan por haya un refugio.
Locual a haci posibel pa Gino por a lanta un refugio tabata danki na un filantropo cu a permiti usa un tereno grandi. E cabayero sinembargo a fayece, y Frans a bay den buskeda di otro tereno. Pronto e lo bay na Santa Lucia, cu ta permiti Gino laga e animalnan cana los. âNos ta cerca di un caminda grandi aki. Felipe ta cana los y tin biaha e ta sali. Auto por dal e.â
E mucha cu ta stima y colecta animal, awendia ta sigui cu cuido di animal, pero tambe di hende. Eliezer ta cuida persona cu adiccion y e animalnan y matanan cu ta parti di e cunucu ta yuda cu e trabao. âNos ta un ârecovery farm.â Ta planta aki, ta cuida bestia. Locual nos ta purba ta pa laga e clientenan aprecia e cuido di animal y siña plantacion.â Tur cliente, tur adicto cu yega na Eliezer ta haya un animal pa cuida, cu ta nifica cu e persona ta siña traha, e ta haya disciplina y ta yuda nan stima bestia. Gino ta conta cada persona e storia di e animal cu nan ta haya pa cuida, pa nan por haya aprecio. Por ehempel, e cabaynan na e cunucu no ta pa haci tour, sino pa e personanan cu mester di guia siña kico e animalnan mester. For di cuminda, nan baño, limpiesa, cu ta inclui saca tur sushi di e stal. E ta un trabao diario, cu su rutina, necesario pa e animal por sobrevivi. Y ora cu un persona cu nunca a haya amor na cas, realisa cuanto e bestia ta depende di dje, con e animal ta responde na su cuido, e transformacion personal ta grandi. Na e momentonan aki tin cinco cabay cu un boluntario, Sra. Wever a rescata y e clientenan di Eliezer ta cuida. âE cabaynan tabata mal trata, pues nan no por haci tour largo manera antes. Locual ta haci ta duna mucha les. E placa cu e actividad ey ta genera ta bay pa cuido di e animalnan.â
Un bestia ta trece hopi amor. âPor saca hopi beneficio di un animal. Si siña un mucha cuida un animal, e ta siña stima. Den e programa aki, nos a mira cambio cerca hende cu por ehempel, no a cuida nan propio yiu. Pero aki, nan mester duna atencion continuo pa e animal bao nan cargo por sobrevivi. Y un bestia ta agradecido. E ta responde.â Un cabay ta bira contento ora cu e ta haya atencion y e emocion cu e clientenan ta experiencia por yuda nan despues cu nan mesun hendenan. âTabatin uno cu tabata keha pakico nos mester bay corta yerba tur dia. E tabata keha cu con e mester haci e trabao si e tâey na Elizier pa su adiccion y no pa corta yerba.â E combersacion cu Gino a tene cune a bay mesora riba su yiunan cu e cliente no a cuida. E yiunan awor ta riba caya pa nan cuenta. âMâa bisâe cu mescos ta e caso cu e animalnan. Si no duna nan amor y cuminda, un dia nan tambe ta kibra cura y bay. Tin biaha e ta dificil pa splica un hende algo asina emocional, pero e ta bay mas comprendibel y aceptable si nan mes ta bibâe.â
Locual ta duna Gino hopi alegria ta mira con e terapia cu animal ta traha. E mas yamativo tabata e storia di un adulto cu autismo cu pa motibo di comprension, a haya su mes riba caya, ta usa droga. Fundacion Eliezer a habri porta pâe y Gino a dunâe un cabay pa cuida. Despues di lunanan ta responsabel pa e cabay, diripiente e cliente a cuminza papia. Algo cu a sorprende e famia, pero no Gino. âUn cabay, un animal tin un forma di comunica cu hende no tin,â Gino a bisa cu hopi alegria. Y e sa di kico e ta papia, pasobra Gino mes a tabata un adicto casi 30 aña pasa. Pero ya pa hopi aña, su casa y animalnan manera Felipe ta brindâe e energia necesario pa traha pa otronan cu sociedad a rechasa.


text:
Durante luna di oktober, e minister di Asuntonan pa Adulto Mayor, Ursell Arends a duna reconocemento na baluartenan y tambe bishita diferente organisacionnan caminda por a wak e trabou incansabel cu profesionalnan ta desplega den e sector di cuido pa Adulto Mayor. Durante su bishita, e minister a keda hopi satisfecho pa e oportunidad di scucha loke ta biba cerca e profesionalnan y e Adultonan Mayor.
Minister Arends a inicia e luna di oktober cu reconocemento di dos baluarte, Paul van Niel y Eric d’Arnauld. Ambos persona a contribui hopi pa nos pais ariba terneo di enseñansa, deporte, area social y specialmente den promove calidad di bida pa Adultonan Mayor.
Durante e webinar ‘Traha hunto pa un mihor bienestar pa adulto mayor’ cu a wordo organisa pa Club Kibrahacha, Minister Arends a intercambia di pensamento cu e diferente profesional ariba e aspecto di cuido integral y e necesidad pa actividadnan organisa.
Grupo Nucleo tambe a organisa un anochi cultural na Cas di Cultura. Durante e presentacion di diferente grupo di Adulto Mayor, minister Arends por a experencia tur e talentonan cultural cu nos Adultonan Mayor a comparti den un bunita show.
Durante bishita na SABA, minister Arends por a wak e trabow incansabel cu profesionalnan ta desplega den e sector di cuido pa Adulto Mayor, algo cu tin mas necesidad den comunidad di Aruba cu mayoria hende ta pensa.
Siguientemente minister Arends a bishita un presentacion di Grupo Movimento ta Bida. Durante e mainta minister a precencia presentacion di dokter Jaime Falconi y dokter Maritza Ordoñez. Tabata un mainta hopi informativo cu participacion di un grupo grandi di Adulto Mayor.
Minister Arends a bishita dos projecto di vivienda di FCCA pa Adulto Mayor. Ambos projecto, di Savaneta y Cunucu Abao ta ehempel di projecto cu mester sigui stimula, caminda Adultonan Mayor por biba serca di otro den harmonia, cu cuido centralisa preventivo y integral y amenidadnan special pa mobilidad limita – un problema grandi den nos comunidad. Minister kier pa sigui stimula e plan di vivienda pa Adulto Mayor den e maneho di ‘Home Sweet Home’.
Minister Arends durante henter luna di oktober a pone atencion ariba e temanan cardinal: cuido integral, transporte accesibel, vivienda pagabel y sigur, combatimento di soledad, actividadnan pa promove salud y calidad di bida. “Ricibiendo feedback di tur e organisacionnan involvi ta fortifica nos meta y nos plan di maneho. E ta bon pa sa cu nos tur ta riba e mesun pagina”, Minister Arends ta opina. “E ora pa traha ta awo, nos Adultonan Mayor nan futuro ta awo”.


text:
Bin siña mas i hasi bo preguntanan; kiko e SDGs ta para p’e i nifiká pa nos na Kòrsou?
Bin skucha eksperiensianan di representante di Konseho di Hubentut di Kòrsou Eunice Dolorita ku a biaha komo hóben pa partisipá na nòmber di Kòrsou na High Level Meeting na UN na New York i tambe di Sara Langeveld di NL ku a partisipá pa e Youth Climate summit i a gana e Young Impact award.
Bin skucha di oportunidatnan pa bo keda embolbí via SDG Youth Program, Plataforma pa Hóben derechonan di mucha i Global Entrepreneurship Week Youth Debate.
Invitá bo amigu/amiganan, kompañeronan di skol òf otro klup i wak pa bo no perdé!


text:
Segun nos estado di derecho na Aruba, e poder hudicial ta protege derechonan y libertad, ta defende estado constitucional democratico, ta defende e aplicacion corecto di ley y ta sigura decisionnan di huesnan independiente, imparcial, honesto y experto, basando su decisionnan riba informacion corecto di instancianan gubernamental. Teniendo esaki na cuenta, Bon Dia Aruba ta comparti e siguiente caso pa asina informa comunidad di un proceso abnormal cu a tuma luga na aña 2020 na Aruba.
Un persona ken su orden di deportacion tabata den cuadro legal a wordo laga den libertad, debi cu – segun DIMAS a bisa un Hues Comisario di Corte di Prome Instancia – no tabatin decision ainda riba su asilo y e persona en cuestion no por a wordo entrevista. Pero documentonan oficial di DIMAS ta mustra un escenario totalmente diferente.
E caso LTU nr. AUA202001277 Uitspraak van juni 2020 tin nomber di un persona cu Bon Dia Aruba no ta bay mustra pa motibo di privacidad, y tampoco no ta relevante den articulo aki. Loke ta importante pa destaca ta e proceso y e pregunta si funcionarionan publico a gaña un hues comisario.
Tambe den e decision (beschikking) di DIMAS mes, Bon Dia Aruba a kita e nomber di e persona concerni, su famia y tambe su entrevista personal cu DIMAS riba pakico e persona en cuestion a pidi asilo.
Secuencia di e proceso di e persona concerni:
Segun e ordo hudicial (bevelschrift) di dia 1 di april 2020, minister di Husticia, Seguridad y , Andin Bikker a duna orden pa e persona concerni keda den detencion na Guarda Nos Costa. E hues comisario M. Soffers a determina cu e detencion (priva di libertad) di Guarda Nos Costa ta den cuadro di legalidad.
Riba 25 di mei di 2020 e persona concerni a entrega un peticion: artikel 16 derde lid van de landsverordering toelating en uitzetting (LTU). “Binnen 72 uur wordt de betrokkene voor een rechter-commissaris geleid, die de rechtmatigheid van de vrijheidsontneming toetst. Een bevel tot inbewaringstelling kan door de rechter-commissaris te allen tijde op verzoek van de betrokkene worden opgeheven.”
E peticion a wordo trata pa Corte di Prome Instancia durante un audiencia di dia 3 di juni di 2020, unda tabata presente e persona concerni (via video camara), hunto cu su representante legal; e contra partido a wordo representa door di J.Harewood (DIMAS) y M.E Wernet (GNC) via video camara.
Hues comisario M. Soffers ta considera lo siguiente:
Segun e sentencia cu ta numera LTU nr. AUA202001277, sentencia di 10 juni 2020 punto 4.1 ta bisa:
“E persona concerni a entrega dia 6 di april di 2020 un peticion pa asilo. E ordo di deportacion cu ya a wordo emiti dia 1 april di 2020 no ta caduca door di peticion di asilo. Guarda Nos Costa (GNC) no por deporta e persona concerni a base di e prohibicion di refoulement mientras tanto cu no a dicidi riba su peticion di asilo. Awor cu e persona concerni ta den detencion en espera di e decision di su peticion di asilo, DIMAS mester trata e peticion di asilo mas lihe cu ta posibel.”
Punto 4.2 di e sentencia di 10 di juni di 2020 ta bisa:
“Durante e tratamento di e caso dia 3 di juni di 2020, a sali na cla cu ainda no a tuma decision riba e peticion di asilo di e persona concerni for di fecha 6 di april di 2020. J.Harewood (DIMAS) a duna di conoce durante e tratamento di e caso cu e procedura pa tuma decision a tarda pasobra e persona concerni tabata den cuarentena pa dos siman largo, esaki relaciona cu e reglanan na vigor pa preveni e contagio di corona, cu consecuencia cu e persona aki no por a wordo scucha. E hues-comisario ta compronde locual J. Harewood (DIMAS) ta bisa relaciona cu e hecho cu e procedura pa tuma decision a tarda door di e coronacrisis. Sin embargo, despues di 8 siman, (DIMAS) ainda no a tuma un decision riba e peticion di asilo. Basa riba e circunstancia aki, hues comisario ta wak cu e interes di e persona concerni pa lanta e detencion ta pisa mas cu e interes di J. Harewood (DIMAS) pa laga e persona concerni warda e decision riba e peticion di asilo den detencion.”
Beschikking (DIMAS) di persona concerni fecha 4 mei 2020
Den e caso specifico aki, reportero di Bon Dia Aruba a ricibi un par di documento cu ta contradeci totalmente loke J. Harewood a declara na Corte di Prome Instancia dia 3 di juni di 2020 na hues comisario M. Soffers.
E persona concerni a drenta Aruba di manera legal dia 29 Mei di 2018 riba un vuelo di Aeropuerto Internacional Josefa Camejo, Las Piedras, Venezuela. El a drenta cu su ruman muhe cu ta biba na Aruba.
Dia 6 di April di 2020 e persona concerni ta haci un peticion di asilo na Guarda Nos Costa (GNC).
Como prueba di e persona concerni el a yena un formulario di registracion. A raiz di e peticion di asilo aki e persona concerni a wordo scucha dia 20, 21 y 23 di April di 2020 door di un funcionario di gobierno (DIMAS). A haci e entrevista a base di hechos, tambe despues cu e persona concerni a yena e formulario di registracion el a entrega un copia di e parti dilanti di su paspoort di nacionalidad Venezolano.
Declaracion di J. Harewood (DIMAS) no ta cuadra
Den e sentencia AUA202001277 aki dia 10 di juni di 2020 di hues comisario M. Soffers, den punto 4.1 ta papia un palabra hopi importante, cu ta “prohibicion di refoulement” – ta prohibi un pais pa manda un refugiado (persona cu a haya status di proteccion caba) of un persona en espera di su peticion di asilo, di regreso forsa na nan pais di origen unda nan lo ta obheto di persecucion.
Segun e documento ya dia 4 di mei di 2020, cu ta 31 dia prome cu e audiencia di 3 di juni di 2020, e persona en cuestion tabatin un decision negativo riba e peticion di Asilo caba, y den e parti di documento cu Bon Dia Aruba no lo publica, E.2 Categoriale en of humanitaire bescherming:
“U komt derhalve niet in aanmerking voor een verblijfsvergunning op grond van humanitaire reden c.q. toepasselijkheid van “Non refoulement” op grond van het EVRM op grond van het vorenstaande. Conform het verdrag tot bescherming van de rechten van de mens en fundamentele vrijheden mag niemand worden onderworpen aan folteringen of aan onmenselijke of vernederende behandelingen of bestraffingen. Uit uw verzoek blijkt niet dat naar redelijkheid niet van u verwacht kan worden dat u terug kunt keren naar uw land van herkomst .”
Tambe hues comisario M. Soffers a bisa: “Awor cu e persona concerni ta den detencion en espera di e decision di su peticion di asilo, DIMAS mester trata e peticion di asilo mas lihe cu ta posibel”. Pero segun pagina 3 di documento cu Bon Dia Aruba a publica, DIMAS no por trata algo mas lihe cu ta posibel si e persona en cuestion ya tabatin un decision negativo riba su peticion di asilo riba dia di 4 di mei di 2020.
Riba punto 4.2 di e sentencia di dia 10 di juni di 2020 di hues comisario, J. Harewood (DIMAS) a duna di conoce durante e tratamento di e caso cu e procedura pa tuma decision a tarda pasobra e persona concerni tabata den cuarentena pa dos siman largo, esaki relaciona cu e reglanan na vigor pa preveni e contagio di corona cu consecuencia cu e persona aki no por a wordo scucha. Segun pagina 2 di e documento y mas investigacion periodistico, e persona en cuestion a wordo scucha dia 20, 21 y 23 di April di 2020 door di un funcionario di gobierno (DIMAS), cu ta 44 dia prome cu e audiencia di e persona en cuestion, cu ya a wordo entrevista caba door di un funcionario di gobierno (DIMAS).
Basa riba loke J. Harewood (DIMAS) a declara den corte, hues comisario ta wak cu e interes di e persona concerni pa lanta e detencion ta pisa mas cu e interes di e J.Harewood (DIMAS) pa laga e persona concerni warda e decision riba e peticion di asilo den detencion.
Bon Dia Aruba a tuma contacto cu minister di Integracion, Glenbert Croes dia 17 di juni ultimo, si nos ta bay un tiki atras, na april di 2020 e maneho di DIMAS tabata cay bao ex-minister Andin Bikker segun e LIM (Landsverordening Instelling Ministeries 2018) y e gobernacion ta un continuacion. Na e momentonan aki minister Croes ta responsabel di DIMAS, y a dirigi algun pregunta na su persona y a comparti un par di documento, pero Bon Dia Aruba no a haya contesta te ciere di edicion aki.


text:
Biyones
No tin cifra exacto di cuanto ‘single-use’ straw di plastic ta wordo usa mundialmente. Pero pa haya un idea: na Merca alrededor di 500 miyon straw ta wordo usa diariamente. Pa pone e cantidad aki den perspectiva, imagina’bo cu 500 miyon straw ta suficiente straw pa yena 125 bus. Tur dia. E ta bira mas remarcabel si bo considera cu Merca tin menos cu 500 miyon ciudadano.
Na Aruba naturalmente nos no ta usa 500 miyon pa dia, pero usando straw di plastic ta haci nos parti di e problema y no parti di e solucion. Considera cuanto uso di straw bo por ripara den bo propio bida diario, sea straw cu bo mes ta usa of cu bo ta wak ta wordo usa.
Usa pa un rato, dañino pa hopi largo
Usualmente un straw di plastic ta wordo usa pa un rato so. Nos ta bebe un glas of cup cun’e y e ta wordo benta afo. Pero mientras cu su uso ta hopi cortico di duracion, e por contamina nos medio ambiente pa un tempo hopi largo.
En principio un straw di plastic por wordo recicla. Pero den practica e ta dificil pa recicla pa motibo cu straw ta chikito y tin tiki peso, cu ta haci cu machinnan cu ta separa sushi pa reciclahe den hopi caso no por separa straw for di otro sushi. Otro metodo pa separa straw ta rekeri labor manual. Tambe mester considera cu un gran parti di straw no ta ni yega na un planta di reciclahe. Sea nan ta yega na un dump na unda e ta keda dañino pa nos medio ambiente, of bo ta haya nan den lama of benta otro caminda.
Loke ta haci straw di plastic asina dañino ta cu e plastic di e strawnan no ta biodegradable. Cu tempo, plastic ta kibra den pida chikito (microplastics), cual por ta hasta mas dañino pa naturalesa. Por ehempel, pa pisca, tutuga y parha. Awendia no ta straño pa haya plastic den stoma di un bestia. Pa colmo nos ta contaminando nos mes tambe, si bo considera cu hopi di nos ta come pisca y carni.
Plastic den lama ta un problema grandi, y straw di plastic ta un parti di e problema aki. A ser calcula cu si poblacion mundial no reduci e cantidad di plastic cu ta bay den lama, pa aña 2050 lo tin mas plastic cu pisca den lama.
Tuma nota: e siguiente video ta grafico pero alabes ta mustra e consecuencianan cu un straw di plastic por tin den naturalesa.
Solucion pa e problematica di straw
Tin diferente manera pa stop di usa di straw di plastic. Esun mas simpel ta pa simplemente no usa straw. Den hopi caso cu straw ta wordo usa, e no ta necesario. Ta birando mas comun pa simplemente bisa un waiter of bartender pa no sirbi bo bebida cu straw.
Pa e situacionnan cu toch un straw ta deseabel, por usa straw di papel manera Aardvark paper straws. Tambe tin straw reusabel di glas, metal, silicone y hasta bamboo.
Un comunidad por haci hopi pa reduci, of hasta elimina, uso di straw di plastic. Leynan al caso por yuda, pero no ta necesario pa como comunidad warda riba gobierno pa trece un cambio den uso di straw. Un ehempel di esaki ta Seattle, un ciudad Mericano. Por medio di e campaña Strawless in Seattle nan a logra reduci e uso di straw di plastic grandemente. E campaña a wordo lidera pa e fundacion Lonely Whale y a conta cu participacion di negoshinan y personanan conoci. Mientrastanto e gobierno local di Seattle a anuncia cu Seattle lo ta e prome ciudad metropolitano cu lo prohibi uso di ‘single-use’ straw di plastic.
E campaña ‘Strawless in Seattle’ a haya atencion internacional y ta inspirando otro ciudad y pais pa prohibi uso di straw di plastic.
Na Aruba tin cierto hotel y restaurant cu no ta duna straw di plastic mas. Tin esfuerso cu ta wordo haci pa recicla plastic, por ehempel Plastic Beach Party. Pero como pais, te ainda nos no ta recicla na un scala grandi.
Tambe por nota cu mas consumidor a cuminsa baha man pa uso di straw di plastic. Hunto como comunidad nos por reduci e uso di straw di plastic drasticamente. Mas lihe cu hopi di nos lo pensa.


text:
Den luna di yüni 2022 importadónan di webu di galiña a entregá un petishon pa adaptashon di e preis di benta por mayor i por menor a base di e preis di kompra ku a oumentá. A usa e informashon optené komo base pa adaptashon di e preis máksimo pa webu di galiña ku no ta produsí na Boneiru.
Ku e meta pa hasi disponibilidat di webu di galiña importá posibel riba merkado lokal pa kombatí e skarsedat di e último lunanan, Kolegio Ehekutivo a disidí pa entrante 25 di novèmber 2022 adaptá e preis di benta por mayor i por menor di webu di galiña importá. E preis di benta por menor pa webu lokal no ta kambia.
Entrante 25 di novèmber 2022 e siguiente preisnan di benta pa webu di galiña ta bálido:
Preis di benta por mayor pa webu di galiña ku no ta produsí na Boneiru:
Ku un peso di 730 gram òf mas pa dozein, inkluso empake $ 3.28
Ku un peso di ménos ku 730 gram pa dozein, inkluso empake $ 3.21
Preis di benta por menor pa webu di galiña ku no ta produsí na Boneiru:
Ku un peso di 730 gram òf mas pa dozein, inkluso empake $ 3.46
Ku un peso di ménos ku 730 gram pa dozein, inkluso empake $ 3.38


text:
Introdukshon
Deskarga váginal mester ta líkido, transparente òf blanku.
Si e deskarga váginal ta akompaña ku otro kehonan manera holó desagradabel, grawatamentu, ku spòtnan kòra of ku doló, e por ta un infekson váginal. Pesei deskarga váginal mayoria biaha ta “friable”. E koló tambe por ta diferente: bèdè/hel òf blanku di sneu. Tambe e por tin untiki kòrá i untiki maron.
Eksaminashon
E ginekólogo ta hasi un eksaminashon ginekológiko i tuma monster.
Tratamentu
Nos por trata un infekshon váginal ku medikashon. Pa prevení infekshon váginal, ta importante pa bo no laba bo vágina ku habon.


text: KRALENDIJK – Djabièrnè riba dia di Boneiru, Minister Carola Schouten, enkargá ku Agrikultura, Naturalesa i Kalidat di Kuminda na Ulanda, huntu ku gezaghèber di Boneiru a papia ku prensa relashoná ku bishita di minister. Minister Schouten a dirigí palabra e atardi i a menshoná algun punto relashoná ku su bishita na Boneiru. “Ta un plaser pa reuní na Boneiru ku diferente grupo. Nos a bishita e sitio unda ta atendé ku awa pa muha mata, pa asina por planta palu di fruta i berdura. A papia riba algun punto pa yega na fórmulanan kon por sigui ku e proyekto. Tambe ta importante pa komunidat konta nan eksperensia i kon ta e mihó forma pa kontinuá. Huntu nos por hasié mihó. A bishita “Chicken Farm” unda a haña un bista amplio kon e situashon ta,” Minister Schouten a konta. El a finalisá bisando ku durante un fiesta relashoná ku dia di Boneiru, el a topa diferente persona i nan a interkambiá di kombersashon riba diferente punto. Mi ta bai Hulanda i atendé loke ta yuda pa e nesesidat na Boneiru, i lo regresá,” Minister Schouten a finalisá bisando. Seguidamente a papia gezaghèber di Boneiru Edison Rijna. El a menshoná ku diputado James Kroon no por tabata presente i a kontinuá bisando:” Nos a papia dos dia ku Minister Schouten huntu ku diferente grupo riba plan di maneho di naturalesa pa yega na un maneho nobo. Tambe nos tabata presente na apertura ofisial di e edifisio di DCNA, kaminda nos a hasi e parti ofisial di e lugá. Ta trata di un organisashon ku ta yuda kuida nos naturalesa, loke ta hopi importante pa nos isla. Tambe nos a papia riba diferente punto ku esnan di DCNA, entre otro asuntu di e yerba di Sargasum. Pa nos tabata un plaser pa ta huntu ku Minister Schouten, kende tabata presente durante e reunion solèm mainta trempan riba dia di Boneiru den Passangrahan, gezaghèber Rijna a menshoná.


text:
Diasabra marduga a sosode un accidente di trafico na Savaneta.
Un chauffeur cu un Hyundai V-5034 bayendo direccion pariba a baha caminda na man drechi dal den un cura di cas y stop finalmente mas pariba unda e impacto tabata. Polis di San Nicolas a yega y pidi pa ambulance.
E persona den e Hyundai tabata herida. A pidi pa ambulance. E no tabata grave. Riba caminda a keda azeta benta y polis mes a basha santo pa tapa e azeta. E daño material tabata hopi.
Takelwagen a bin pa bay cu e auto despues di investigacion policial y di Forensys.


text:
Prome Minister Evelyn Wever-Croes, cu durante Gabinete Wever-Croes I tabata encarga cu e cartera di Energia, a haci traspaso di e cartera aki pa Minister Glenbert Croes. E cartera di Energia lo ta bou encargo di Minister Glenbert Croes den e gobernacion di Gabinete Wever-Croes II.
Prome cu eleccion 2021 y na final di e gobernacion anterior, Prome Minister a pidi tur colega minister pa prepara un “overdrachts document” pa asina na su momento haci e traspaso di carteranan mas eficiente. E huramentacion di cada minister pa Gabinete Wever-Croes II lo tuma luga na fin di e siman aki, pero mirando cu e gobierno nobo y e carteranan ya ta conoci, Prome Minister a cuminsa cu e traspaso di su carteranan pa e minister nobo cu lo tuma e carteranan aki over pa e duracion di Gabinete Wever-Croes II.
Den cuadro di traspaso di e cartera di energia, Prome Minister a tene un reunion cu colega Minister Glenbert Croes pa repasa e documentacion di tur e esfuersonan haci door di su persona durante e ultimo 4 añanan. E documento mas importante ta e maneho di energia ya cu pa prome biaha den historia Aruba tin un “energy policy” cu lo wordo publica pronto pa e minister encarga. E maneho aki a wordo diseña door di tur e stakeholdernan di energia na Aruba cu durante 3 cumbre a duna nan contribucion pa con Aruba lo bay cumpli cu e tratado di Paris di 2050.
Aruba tambe a bin na remarke pa haña un suma di 900 mil euro di Union Europeo pa ehecucion di e maneho aki. Esaki sigur ta haci e trabou di e minister nobo uno mas eficiente ya cu e ta yega haña e maneho cla y cu fondonan disponibel pa e por ehecuta debidamente.
Pa loke ta trata refineria, tin hopi planificacionnan andando pero un logro grandi di Prome Minister ta di por a sali di e contract cu Citgo y habri un destaho publico pa por busca mas interesado pa cu e refineria. Otro logro grandi di Gabinete Wever-Croes I ta e rebaho den prijs di awa y coriente cu 10% pa residencianan. Pa loke ta awa pa e cunukeronan e minister encarga lo tin retonan grandi mirando cu e gastonan di fuel lo aumenta y lo mester purba na sali afor sin tin mester di pasa e gastonan aki pa comunidad. Pa loke ta trata e otro companianan, tambe Gabinete Wever-Croes I a logra cosnan grandi.
“Awe mi ta contento di por traspasa e cartera di Energia na mi Colega Minister Glenbert Croes y y mi ta sigur cu e lo haci un bon trabou,” Prome Minister Evelyn Wever-Croes a termina bisando.


text:
Reunion General di Bonaire International Airport N.V. (“BIA”) a nombra Sr. Maarten van der Scheer MSc
BA komo direktor di e kompania, pa promé di ougùstùs 2022 . Ku esaki e ta sigui Jos Hillen, kende for di
promé di yüli 2019 a yena e posishon ei riba base interino. Hunta di Komisario a presentá e nombrashon
akí i e ta resultado di un proseso di selekshon intensivo i transparante ku a kuminsá fin di aña pasá ku
sosten di Deloitte.
Marco van de Kreeke, presidente di Hunta di Komisario ta felisitá Maarten van der Scheer di kurason ku
su nombrashon komo direktor: “E Hunta ta sumamente kontentu di por anunsiá ku Maarten van der
Scheer ta nombrá komo e direktor nobo di aeropuerto. Maarten ta eksperto den manehá den un
ambiente di maneho kompliká den kua hopi interes ta hunga un ròl. E tin eksperensia allround di
aeropuerto, abilidatnan komunikativo fuerte i e ta un teambuilder ku ta kapas pa sigui desaroyá
aeropuerto ku henter e tim di aeropuerto i e hopi stakeholdernan na Boneiru. Nos ta ansioso ta spera
su yegada i nos ta dese’é masha éksito.”
Maarten van der Scheer (42) tabata traha na Royal Schiphol Group i e tin eksperensia amplio di 15 aña
den maneho di aeropuerto, tantu den kurason di operashon komo riba nivel stratégiko den maneho
superior. El a kohe eksperensia amplio den desaroyo i finansiamentu di proyektonan grandi di
aeropuerto . Sr. van der Scheer: “E isla i aeropuerto por ta huntu orguyoso di loke a konstruí den hopi
aña. Mi ta spera pa traha den kolaborashon estrecho ku partnernan riba e isla pa asina sigui duna forma
na nos metanan komun i mi ta kontentu di por forma parti di esaki .” Pronto Maarten lo establesé na
Boneiru ku su famia.
Hunta di Komisario ta gradisí Jos Hillen, pa su aporte i esfuersonan den último añanan. Bou di su
maneho a pone stapnan importante riba tereno di siguridat. E Sertifikado di Siguridat ku ILT a otorgá pa
e término maksimal di tres aña ta un prueba kla di un operashon di buelo sigur i un safety management
system ku ta funshoná bon. Den un periodo turbulento despues, den kua Covid a sòru pa un fuerte kaida
di kantidat di pasahero i di entrada, BIA a sa di mantené e organisashon riba pia i minimalisá
konsekuensianan finansiero di e krísis, danki na un bon koperashon ku e ministerio inbolbí na Den Haag.
Mas aleu a ehekutá hopi proyekto di mehorashon na aeropuerto bou di su guia i huntu ku tur kolega el a
desaroyá un plan pa un programa di mantenshon di mas aña. Ku masha ambishon el a duna guia tambe,
e último añanan, na e proseso pa yega na un masterplan pa aeropuerto.
Reunion General a renombrá Marco van de Kreeke komo presidente di Hunta di Komisario pa un di dos
periodo di tres aña. Finalmente Hunta di Komisario ta kontentu ku Sr John Soliano tabata dispuesto pa
aseptá e funshon di sekretario di HdK.
Hunta di Komisario tin e pleno konfiansa ku, ku e nombrashonnan akí BIA lo ta kapas pa enfrentá e hopi
retonan ku aviashon i aeropuertonan mundialmente ta konfrontá aktualmente. E Hunta lo sigui hasi
esfuerso pa fortifiká strukturalmente e organisashon di BIA.
Reunion General di Bonaire International Airport N.V. (“BIA”) a nombra Sr. Maarten van der Scheer MSc


text:
E modelo di 25 aña, Kendall Jenner, a wordo obliga di bandona su mansion na Bevery Hills, despues cu polis a inform’e cu un homber cu yama Malik Bowker, a haci un serie di amenasa preocupante den su direccion. Incluso Kendall a haya sa for di LAPD cu Malik tabatin e intencion di cumpra un arma y tira riba dje, prome cu e kita su propio bida. Supuestamente e homber tabatin potret di Kendall riba su rednan social, loke a pone cu Kendall a bisa cu esaki a lag’e sinti miedo pa su propio siguridad.
E tabata na comienso di maart cu Kendall a ricibi e ordo pa un alehamento temporario y diamars un hues a dicta den un audiencia hudicial, cu e medida aki ta wordo establece pa su proteccion y lo wordo manteni pa cinco aña. Segun e informacion di TMZ, Bowker mester mantene por lo menos 100 meter di distancia for di Kendall y su cas, su luga di traha y su vehiculo. E homber aki tambe ta prohibi di purba di haya su adres y tampoco ta permiti pa e tin niun contacto fisico of electronico cu ne.


text:
Diadomigo cu a pasa a continua na tereno di Aruba Juniors e torneo annual Himno y Bandera. Ya ta dos siman cu e teamnan di tanto Liga 50 y 60 ta batayando pa un puesto den e finalnan. Liga 60 su final lo ta dia 18 di maart mientras cu di Liga 50 lo ta dia 29 di maart.
Den Liga 60 Pouule A, Aruba Juniors a clasifica pa final despues cu nan a gana Surpise cu score di 7-5 y Boomerang 2-1 den un wega cu a bay dos inning extra. Den e B, Astros lo enfrenta Janni’s diadomingo awo. E ganado lo enfrenta Aruba Juniors den e gran final di Liga 50. Esaki lo tuma luga dia 18 maart.
E dos finalistanan lo enfrenta Jaws y Los Amigos di Corsou dianan 21 y 22 di maart 2019. Boomerang lo enfrenta e perdedo Astros Janni’s pa di 3 y 4 luga. Den Liga 50 lo enfrenta otro diadomingo awo pa 11or Astros y Aruba Juniors, Sigui pa Bambino’s contra San Nicolas Stingers, Master Cargo contra Deco’s y pa sera e fecha Racqueteers lo enfrenta Surprise. Dia 18 di maart lo tin e custuma actividad unda cu lo reconose doa valuarte den deporte. Bo ta Invita… Manera custumber bar y cushina lo ta bon surti.


text:
Awe Pop-Up Store a habri bek. E ta un outlet store. Ta bende tur cos di 15 florin te 35 florin. Paña di dama y awor tambe tshirt pa cabayero di size small te XXXXL. Riba e video por wak tur loke tin y cada biaha nan ta saca cos nobo. E ta den John G emanstraat dilanti LUCKY! pic.twitter.com/lRHK7ffpng
— Reportero24 (@AWE24) April 27, 2022
Awe Pop-Up Store a habri bek. E ta un outlet store. Ta bende tur cos di 15 florin te 35 florin. Paña di dama y awor tambe tshirt pa cabayero di size small te XXXXL. Riba e video por wak tur loke tin y cada biaha nan ta saca cos nobo. E ta den John G emanstraat dilanti LUCKY SUPER STORE .


text:
Urnanan a habri pa sostené listanan polítiko. (foto/video)
For di tempran hendenan a kuminsá yega urna pa sostené lista di e 15 partidonan politiko ku mester di 870 firma pa sigui den e kontienda elektoral pa dia 30 di sèptèmber awor. Mientras ku na sede ta prepará pa kompaña lider pa bai firma lista, na urnanan ya e kolaboradónan di partido ta prepará pa di e manera ei promové nan partido i konvensé bishitantenan di e sentro di bario pa sostené nan lista.
Por klek riba foto pa wak imágen grandi.


text:
Publiká riba 24 Òktober 2022
Durante di vários siman intenso lidernan di vários trayekto den ministerio a yena e aplikashon ku informashon. E informashon a keda yená pa duna un bista di tur e aktividatnan di forma transparente i kla.Llidernan di vários trayektonan di enseñansa a presentá i duna amplio splikashon na Minister den e promé seshon aki.
Ta bai tene e seshonnan aki regularmente, kada kwartal pa monitoria progreso di kada un di e aktividatnan pa e temanan di Enseñansa, Siensia, Kultura i Deporte. Informashon di 49 trayekto a keda yená den e aplikashon (Dashboard) i por mira ku e trayektonan tin vários parti/proyekto ku ta hopi amplio i ta mustra riba e hecho ku mester sigui traha riba nos prosesonan interno pa optimalisashon di informashon den e ministerio. Mas informashon i datos di e trayekto aki lo keda publiká durante di e periodo ku ta bini.
Ku esaki Minister di ESKD sr. Sithree van Heydoorn ta traha konforme palabrashon dirigí riba resultadonan den su Ministerio i asina garantisá ku ta traha na adelanto di pais.
—
KOMUNIKASHON
**athunto riba e potrètnan por tuma nota di e reunion di Minister, lidernan di trayektonan i SOAB. Pa mas potrèt bishitá: potrèt Reunion


text:
Kralendijk – Diputado di deporte sr. Pablo ‘James’ Kroon na nòmber di Gobièrnu di Boneiru a firma un letter of intent riba tereno di deporte konhuntamente ku Minister di deporte di Aruba sr. Endy Croes, minister di deporte di Kòrsou sr. Sithree van Heydoorn.
Meta di e firmamentu ta pa reinisiá weganan eskolar Interinsular ku a stòp na 2016. Indebon a bini ku e inisiativa pa ranka e proyekto aki di nobo. Kòrsou i Aruba a bai di akuerdo ku e idea. Ta e intenshon pa kuminsá e aña eskolar akí ku e weganan eskolar Interinsular.
E firmamentu a tuma lugá netamente durante e selebrashon di 40 aña di Indebon. Tambe a duna rekonosementu na diferente trahadó ku ta disfrutando di un penshun bon meresí.
Komo invitado na e anochi di e firmamentu i selebashon tabatei sr. Errol “Joy” St. Jago kende tabata e promé hefe ku Indebon a konosé. Joy a trese dilanti su trayektoria komo hefe i tambe diferente rekuerdo bunita a bini dilanti.
Tabata un bunita selebrashon.


text:
Pa e ultimo 8 anjanan aki turismo a wordo midi pa headcount, es decir pa cantidad di turista cu a bin nos pais. Esaki no ta e mihor manera pa midi e exito di nos turismo pasobra na final di dia e no ta bai pa cuanto turista a yega nos pais sino cuanto placa nan a laga atras, E gobierno di AVP pa e ultimo 8 anjanan aki tawata tin e tendencia di midi e exito den turismo segun nan na cantidad. Si ta esaki ta e manera cu turismo ta wordo midi anto e ora gobierno ta completamente robez.
Si kier analisa nos producto turistico mester mira cuanto cada turista ta gasta durante su estadia y tambe kiko nan ta gusta haci ora nan yega Aruba.
Mayoria turista cu ta bin Aruba ta yega via aeropuerto. E turismo cu mas ta creciendo den Caribe ta e turista impulsivo. E balor di un turista cu ta gasta $1500 pa dia nunca por iguala esun di un turista cu ta gasta $50 pa dia. Turistanan cu ta gasta hopi placa pa dia ta turistanan impulsivo. Nan no ta planea nan vacacion adelanta. Nan ta sinti e necesidad pa bai cu vacacion y ta haci esaki den transcurso di dianan.
E vision di partido MEP ta completamente diferente cu esun di partido AVP y partido POR. Partido MEP ta kere den un turismo solido y duradero caminda lo midi turismo a base di e cantidad di placa cu cada turista ta laga atras. E calidad di turismo ta hopi mas importante cu cantidad di turismo. Nos ta desea di traha conhunto cu tur e stakeholdersnan den turismo pa asina hunto formula un vision pa e proximo 20 anjanan caminda tur hende ta mira den e mesun direccion. Nos ta kere cu nos mester expande e cantidad di cambernan di hotel pero na un manera serio y resposabel teniendo cuenta cu tur stakeholdersnan y tambe teniendo cuenta cu deseo di communidad. Nos ta kere den desaroyonan estilo boutique hotel cu actualmente ta e trend mundialmente. Nos no ta kere y no ta para pa desaroyonan di mas cu 350 camber di hotel pasobra e ta bira un peso addicional cu pais Aruba no por carga esaki.
Turismo su exito mester wordo sinti den tur skina na Aruba y durante ultimo 8 anjanan esaki no tawata e caso. Si nos para keto un rato y wak cuanto hotel a wordo bendi durante ultimo anjanan aki ta un indicacion cu algo a bai robez den nos turismo. Westinn a wordo bendi cu RIU, Occidental a wordo bendi cu Barcelo, Radisson a wordo bendi cu RIU, y finalmente The Mill a wordo bendi cu Courtyard Marriot. Nos ta papiando aki nan di 5 cadena hotelero cu a wordo bendi durante ultimo 8 anjanan. Un donjo di hotel ta bende su hotel na momento cu e ta perdiendo placa sino nunca e lo pone e hotel na benta. Si turismo tawata asina bon manera AVP ta pretende anto ta dikon asina tanto hotel a wordo bendi.
Partido MEP tin un pan y vision pa nos turismo y nos ta spera cu nos logra haya e mandato di nos pueblo votador pa ehecuta e plan aki.


text:
Gobièrnu di Kòrsou den un forma solemne a konmemorá 10.10.21: Dia di Outonomia
Publiká riba 10 Òktober 2021
Willemstad – Gobièrnu di Kòrsou den un forma solemne a konmemorá “Dia di Outonomia” na Misa di Steenrijk dia 10 di òktober 2021.
E ministernan ku por tabata presente ta Minister di Desaroyo Ekonómiko Ruisandro Cijntje, Minister di Maneho di Gobernashon, Planifikashon i Servisio Públiko Ornelio A. Martina, Minister di Ministerio di Enseñansa, Siensia, Kultura i Deporte Sithree van Heydoorn i Promé Minister Gilmar Pisas.
Gobièrnu di Kòrsou a opta pa e aña aki organisá un sakrifisio di Misa na Misa di Steenrijk pa asina konmemorá e fecha di 10.10. 21: Dia di Outonomia.
Tur esaki debí ku e fondonan ta skars i e situashon di e pandemia ta pone ku un selebrashon ku partisipashon di nos komunidat no tabata posibel.
Durante di e sirbishi tabatin oportunidat pa Promé Minister por a hiba palabra.
Promé Minister a tene un diskurso nashonal tambe pa medio di e tres kanalnan di televishon (Telecuracao, Nos Pais Television i TVDirect13) mas lat anochi riba e fecha 10.10.21 (8 pm).
Gobièrnu di Kòrsou a gradisí tur esnan ku tabata presente, esnan ku tabata enbolbí pa ku e parti di organisá i dòrna e Misa i alabes Pastor Raul ku a duna un sirbishi inspirativo yená ku palabranan hopi positivo pa e okashon aki.


text:
ULTIMO ORA.
BONEIRU.
UN ORA PA OTRO LO POR TIN UN KOALISHON NOBO.
NEGOSASHON NAN TA DEN UN FASE BASTA AVANSA.
Notisia Live 99 FM a kompronde ku tin reunion nan basta pisa ta tumando lugar pa formashon di un koalishon nobo.
MPB lo mester ta praktikamente kla ku frakshon Rafaela y huntu lo a reuni na algun okashon kaba ku e independiente di Clarck Abraham.
E fuente a informa na nos ku probablemente Clarck Abraham lo por sali bek for di konseho insular pa laga Michael Pietersz drenta bek y si dado kaso esey no sosode e por ta hasiendo un apelashon riba Benito Dirksz ku ta e sigiente kandidato riba lista na turno pa drenta konseho insular.
Anto lo forma ku MPB ku 3 asiento y 1 asiento di frakshon rafaela pa un mayoria di 5.
Naturalmente ku segun e informe ku nos tin sr Clarck Abraham lo drenta komo diputado.
Probablemente sr Joselito Statia lo retira komo diputado pa Clarck por drenta.
E informe ku nos ta dispone di dje ta papia ku den 24 pa 48 ora lo mester keda kla ku loke tin riba mesa na e momentunan aki.
Pues tin basta moveshon riba tereno di koalishon.
FUENTE: AIMED AYUBI.
NOTISIA KU BO POR KONFIA.
Mi tin un potret data di 2 anja bieu net prome ku elekshon 2015 di sr Elvis Tjin a sjoe y sr Clarck Abraham awe 2 anja despues nos por publika esaki.


text:
A detené 22 venezolano ku a trata na drenta Kòrsou ilegal.
Den e siman akí, miembronan di wardakosta den kooperashon estrecho ku kuerpo polisial, a detené 22 persona ku a trata na drenta Kòrsou di forma ilegal, den un boto. Tambe a deskubrí i konfiská marihuana ku tabatin den e boto.
Masomenos 2or di mardugá, e boto Jaguar di wardakosta, a mira un kontakto sosechoso riba radar, na seis miya sùit di Kòrsou. Mesora a manda un patruya ku un SuperRhib for di e punto di sosten di wardakosta. Na masomenos 3.5 miya na e parti sùit di Bahia Santa Ana, a lokalisá un boto sin lus ku e nòmber Eduardoño ku tabtin vários persona na bordo. Di e 22 personanan, tres ta hende muhé i sobrá hende hòmber. Tur e personanan tabata indokumentá i di nashonalidat venezolano. A entregá nan tur na polis, ku huntu ku wardakosta tin e kaso aki den investigashon.


text:
Internacional: Despues di a enfrenta avalancha di critica pa e plan di cobra e usuarionan di Twitter e prijs di $19.99 pa luna cu e meta pa haya y mantene cuentanan di usuario verifica, Elon Musk a bin cu un oferta rebaha di $8.
Segun CNN a ordo informa anteriormente, banda di esaki Musk ta trahando pa actualisa su servicio di subscripcion di “Twitter Blue” cual ta costa $4.99 pa luna pa e por tin e funcion di verificacion. Pa e clientenan cu ya tin verificacion blauw “Twitter Blue” cu no cuminsa paga e prijs di mas halto cual ta $19.99 pa luna dentro di e proximo 90 dianan, nan lo perde dicho marca di verificacion.
Mes ora cu e noticia aki a sali na cla esaki a cay den mal tera cerca algun usuario cu ta haciendo uso di Twitter pa hopi tempo y cu tin mas di 7 miyon di siguidornan ariba e plataforma. Un ehempel ta e autor Stephen King, cu a publica cu e pensa cu ta Twitter lo mester page y no vice versa.
Elon Musk a splica di su banda na Stephen King cu e di algun manera nan como empresa meter paga nan gastonan y cu Twitter no por depende solamente di advertencianan comercial. E argumentacion di Musk ta refleha e urgencia cu e tin pa aumenta e ganashi di un negoshi cu a perde placa durante mayoria di e tempo di su historia. Banda di a bin cu un prijs pa luna pa usuarionan di Twiter tambe e la kita diferente ehecutivonan principal di dicho negoshi.
Awor e marca di verificacion “ Twitter Blue” a bira un simbolo di status entre e usuarionan. Asina tambe e usuarionan di Twitter por mira cual cuenta ta autentico y cualnan no ta cay den rango aki, specialmente pa celebridadnan , marcanan reconoci y influencers.


text:
KRALENDIJK- Pa siña hóbennan kon pa skirbi un kuenta òf un poema Biblioteka Públiko ta organisá, durante siman di buki, un tayer pa alumno di skol básiko di grupo 5 te ku grupo 8. Siman di Buki lo ta di 8 di novèmber pa 11 di novèmber 2021. E tema ta: “Bira loke bo ke”.
Jefferson Rosalia lo duna e parti práktiko di e tayer. Segni Bernadina ta enkargá ku e parti di teoria. Pa e parti di teoria e hóbennan lo siña kon pa usa nan fantasia i inspirashon pa e tipo di storia ku e ta bai skibi. Asina e hóben ta siña kon pa strukturá un storia for di komienso te final. E tópiko pa e tayer ta bai tokante profeshon.
Bibu
Pa e parti práktiko, esaki ta bai kon pa artikulá, kon pa presentá e kuenta na un manera ku e ta bira bibu pa esnan ku ta les’é òf tendé. Tambe e hóbennan lo siña kon pa usa e lenguahe korporal i variashon di bos i tono. Biblioteka Públiko ta gradisí e mayornan ku ta laga nan yu partisipá na e tayer “Bira loke bo ke”.


text:
ORANJESTAD(AAN): Den cuadro di e riesgonan di plamamento di Coronavirus, Corte Comun di Husticia di Aruba, Corsow, Boneiro, Sint Eustatius y Saba a tuma un cantidad di precaucion pa proteha tanto personal di corte, como tambe e partido y bishitantenan.
E medidanan por lo pronto ta conta di Diamars 17 di Maart te cu 31 di Maart pa tur establecimento di Hof.
Ta bay tene solamente casonan di urgencia, por ehempel veredictonan den casonan penal, casonan sumario, casonan pa pone hende bao di curatela etc.
Esnan cu tin casonan pa entama of cu kier cuminza un caso, lo haya mas informacion na su momento.
Durante casonan publico, cu excepcion di prensa, publico no ta wordo permiti di ta presente.
Abogadonan, bishitantenan y prensa cu mester ta presente na tratamento di un caso di urgencia, ta wordo permiti di drenta e edificio solamente si nan no ta mustra sintomanan di Coronavirus, manera tosamento, keintura y problema di hala rosea.
Publico ta wordo pidi tambe pa solamente bay na e balie di corte den casonan di emergencia.
Ta bay bin tambe un limite na e cantidad di hende cu ta para den rij dilanti di un loket, como tambe un limite na e cantidad di hende cu ta wordo permiti den sala di espera.
Tur e tipo di peticionnan legal por wordo haci via email den e dos simannan cu ta bin .
E asina yama griffiegeld por wordo paga despues na e balie.


text:
En conexion cu e situacion actual di Corona Virus (Covid-19) y medidanan di prevencion di Departamento di Asunto Social nos kier informa lo siguiente.
Entrante 16 di maart te cu 20 di maart 2020 oficina di DAS lo ta cera pa bishita(nan) publico.
Tur servicio na nos clientela ta continua unicamente via nos liña di telefon 5281100 y via email directo.
Tur cliente cu tin un cita pendiente por yama nos pa mas informacion.
Departamento di Asunto Social lo haci anuncio oficial asina cu bin cambio den circumstancia y medida di proteccion.


text:
Gobièrnu ta duna homenahe na Baluarte- i Embahadornan di Karnaval 2020
Gobièrnu ta duna homenahe na Baluarte- i Embahadornan di Karnaval 2020
Geplaatst op 19 February 2020 dor di Ministerio Enseñansa, Siensia, Kultura & Deporte
Willemstad – En konekshon ku 50 edishon di Karnaval Kòrsou Era Nobo, Gobièrnu di Kòrsou ta duna homenahe na algun Baluartenan den e historia di karnaval i Embahadornan di karnaval 2020. Konseho di Minister a invitá tur e embahadornan di 202 i algun Baluartenan na Fort Amsterdam pa di e forma akí demostrá gratitut pa nan aporte na konstrukshon di un di eherensianan kultural importante di nos nashon, ku ta Karnaval.
E baluartenan ku a keda honrá riba e atardi akí ta: sr. Benjamin “Shon Bènchi” Wefer, sr. Rudy Rooy, Radio Curaçaose Radio Omroep (CUROM) den persona di sr. Orlando Cuales, Asosasion di Músiko i Artista Kòrsou (AMAK) sr. Manfred “Feko” Gomez i Giovanni Atalita, sr. Reginald”Doble R” Recordino, sr. Stanley Ignacio i sr. Pedro “Hermanito” Narvaez. Tur a aportá na e fundeshi di nos Karnaval den e 50 edishonnan ku a pasa.
E historia di karnaval a kuminsá 60 aña pasá na 1961 ora ku Shon Bènchi a inisiá ku e promé parada. Danki na esaki nos por bisa ku te awe nos tin un produkto kultural fuerte ku yama Karnaval. Na 1971 Shon Bènchi a bini ku e lema “Karnaval pa un i tur i pa uni tur” kaminda bandanan a kuminsá partisipá huntu ku steelband. Esaki a bira e Karnaval Era Nobo den kua Tumba a kuminsá zona. Na 1971 Boy Dap a gana e festival di Tumba ku a kuminsá na Roxi di e aña ei ku e Tumba titulá “Bash’é”. Pues Festival di Tumba tin un ròl sumamente grandi den realisashon di Era Nobo di Karnaval di Kòrsou.
Alabes Gobièrnu a duna honor na nos embahadornan di e di 50 edishon di Karnaval Era Nobo ku ta: Rei di Tumba Reaynor Lauffer, Rei di Tumba Hubenil Chrysander Leonora, Reina Adulto Kimberly Martis, Prens Adulto Ruwandy Regales, Pancho Adulto Quiten Brunken, Reina Tiner Rashailis Martis Rei Tiner Kyon Chirino, Reina Hubenil Sarina Subaran, Prens Hubenil Railipo Martina, Pancho Hubenil Raimison Martina i Reina di Karnaval di Band’Abou Nissah Libiee. Tur a keda honrá pa tur Minister. Kada Minister a dediká un palabra komo muestra di gratitut na esanan ku a pone un bon fundeshi na selebrashon di Karnaval den e diferente aspekto manera transmishon, dokumentashon, organisamentu di Karnaval, komposishon di letra i melodía pa Tumba i Festival di Tumba.
Pa klousura di e atardi Minister di Enseñansa, Siensia, Kultura i Deporte sr. E. Rhuggenaath a yama kada un di e invitadonan danki pa nan partisipashon i nan aporte den konstrukshon di e historia kultural di nos pais.
—
KOMUNIKASHON
Homenahe na Karnaval 2020
**riba e potrèt nan athunto por tuma nota di e momento ameno na momentu di homenahe di e baluartenan i embahadornan di karnaval 2020


text:
Obligashon pa mèldu ora ta trata di fushon, tuma over i joint venture
Bo empresa ta enbolbí den un fushon, tuma over òf un joint venture? For di 1 di sèptèmber 2017, lo por ta posibel ku bo mester mèldu e ‘konsentrashon’ akí adelantá na FTAC. Esaki ta reglá den artíkulo 5.2 di e Ordenansa Nashonal enkuanto Kompetensia. Riba e página akí bo ta lesa mas tokante e obligashon di mèldu pa konsentrashon. Tambe tin un foyeto disponibel (na hulandes) ku ta trata tokante obligashon di mèldu pa fushon òf tuma over.
Pa ken e obligashon di mèldu pa konsentrashon ta aplikabel?
E obligashon di mèldu pa konsentrashon ta aplikabel pa tur empresa nashonal i internashonal ku ta realisá aktividatnan ekonómiko na Kòrsou. Aktividat ekonómiko por konsistí di ofresementu di produkto i/òf servisio riba merkado dor di empresanan. Nan no ta solamente empresa komun, sino tambe, por ehèmpel, praktikante profeshonal independiente, e empresanan di gobièrnu [overheids-NV] i algun fundashonnan.
Kua konsentrashon mi mester mèldu na FTAC?
No tur konsentrashon mester wòrdu di mèldu serka FTAC. E obligashon di mèldu ta solamente aplikabel riba konsentrashonnan relativamente grandi na Kòrsou. Bo tin di mèldu e konsentrashon, si un di e situashonnan akí bou ta aplikabel:
- e volúmen di kompra i benta kolektivo di e empresanan enbolbí ta resultá minimalmente 125 mion florin antiano den e aña kalendario anterior. Banda di esei, por lo ménos dos di e empresanan enbolbí ta optené un volúmen di komersio anual di por lo ménos 15 mion florin antiano na Kòrsou; ÒF
- e empresanan konserní ta krea òf fortifiká huntu un akshon di merkado di por lo ménos 30% den un òf mas ‘merkado relevante’ [relevante markten] na Kòrsou. Den e foyeto akí (na hulandes) bo por lesa over di kiko ta un merkado relevante.
E konsentrashon mester ta sufisientemente konkreto, promé ku bo mèldu. Entre e empresanan en kestion mester tin por lo ménos un akuerdo over di e liñanan prinsipal di e konsentrashon. Por ehèmpel, a base di un karta di intenshon.
Di kon tin un obligashon di mèldu pa konsentrashon?
Konsentrashon por kondusí na empresanan ku un posishon di poder i di tal forma na ménos kompetensia na Kòrsou. E obligashon di mèldu ta duna FTAC e oportunidat pa sigui e kreashon òf fortifikashon di posishon di poder di empresanan.
Teniendo un posishon di poder no ta prohibí bou di e Ordenansa Nashonal enkuanto Kompetensia, pero sí e mal uso di dje. Hasiendo mal uso di un posishon di poder òf pa evitá mal uso FTAC por tuma akshon. Mas informashon tokante e materia akí bo por haña den e foyeto akí tokante e prohibishon òf mal uso di un posishon di poder.
Kua informashon mi tin di duna den kaso di notifikashon di un konsentrashon?
Den kaso di un notifikashon di konsentrashon bo tin ku duna e informashon ku ta wòrdu pidí den e formulario Notifikashon di un konsentrashon (na hulandes).
Tin kosto mará na entrega di keho kontra konsentrashon?
Nò, FTAC no ta kobra pa notifikashon di konsentrashon.


text:
ROTTERDAM – Douane na haf di Rotterdam a localisa 802 kilo di cocaina durante un un control awe. E droga tabata scondi den un container cu banana. E balor riba caya segun ministerio publico lo ta 60 miyon euro.
E cargacion a bin di Costa Rica y tabatin Noruega como destinacion. E coca tabata empaketa den 28 bulto. A destrui esaki mientrastanto. SIman pasa tambe a haya un lote grandi di cocaina den e haf. E ora a gara un cantidad mucho mas grandi si, esta 2814 kilo, balora na 200 miyon euro riba caya.


text:
Parlamento di Aruba
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Parlamento di Aruba (hulandes[1]: Staten van Aruba) ta e parlamento unicameral di Aruba, pais outónomo dentro di Reino Hulandes. E parlamento ta constitui pa 21 miembro cu ta wordo elegi periodicamente pa un termino di cuater aña.[2] Esaki ta tuma luga pa medio di eleccionnan directo (representacion proporcional) na cual ta participa e residentenan di Aruba cu tin derecho di voto. Cada miembro di parlamento ta retene su asiento te e parlamento ta disolvi, cu ta generalmente cada cuater aña despues di un eleccion.
E parlamento di Aruba ta ubica na Oranjestad, na L.G. Smith Blvd., banda di e edificio di gobierno di Aruba.
Organisacion[editá | editá fuente]
Composicion, competencia y proceduranan di parlamento ta regla den articulonan di Constitucion di Aruba ((hulandes: Staatsregeling van Aruba). Miembronan di parlamento di Aruba ta eligi nan presidente y vice presidente pa e aña parlamentario cu ta inicia anualmente riba e di dos diamars di luna di september. Durante e sesion di apertura Gobernador di Aruba ta tene un discurso den su calidad di cabesante di e gobierno Arubano.
Prome cu un parlamentario inisia su trabou ta controla su credencialnan y e ta wordo huramenta. Dentro di sala di reunion e parlamentario ta gosa di inmunidad. Kier men cu tur loke e trece dilanti den reunion no por ta causa pa lansa un persecucion penal. Esaki no ta aplica na declaracionnan haci pafor di e sala di reunion di parlamento. Un parlamentario por entrega su retiro na cualkier momento. Usualmente su sucesor ta e candidato cu ta sigui riba e lista di e partido politico concerni. Banda di esey un parlamentario por opta pa sea uni su mes na un otro partido o pa continua como parlamentario independiente. Dor cu un parlamentario ta personalmente elegi no por obliga su persona pa tuma retiro. Esey ta nifica cu e no ta mara na e punta di bista di su partido.
Reunionnan di parlamento ta publico pa cual tin un tribuna pa acomoda bishitante. Banda di e reunionnan plenario di e organo tin reunionnan di comision. Contenido di e reunionnan di comision no ta wordo haci publico.
Historia[editá | editá fuente]
E siguiente fraccionnan a forma parti di parlamento di desde su inicio dia prome di januari 1986. E flecha ta indica e mayoria di asiento (11) den parlamento; na man robes di esaki ta e partido(nan) cu ta sostene gobierno y na man drechi esun(nan) cu ta partido di oposicion.
- Periodo 1: 1986 - 1989
- Periodo 2: 1989 - 1993
- Periodo 3: 1993 - 1994
- Periodo 4: 1994 - 1997
- Periodo 5: 1997 - 2001
- Periodo 6: 2001 - 2005
- Periodo 7: 2005 - 2009
- Periodo 8: 2009 - 2013
- Periodo 9: 2013 - 2017
- Periodo 10: 2017 - 2021
- Periodo 11: desde 2021


text:
MAN a anunsiá su kandidatonan pa Minister.
Den un deklarashon pa TeleNotisia di TeleCuraçao, lider di MAN, Hensley Koeiman a konfirmá ku el a keda apuntá den Konseho di Partido, pa bira e próksimo Promé Minister di Kòrsou. Ademas, Koeiman a konfirmá tambe, e rumornan ku tabata sirkulá, esta ku Eunice Eisden lo bira e Minister Plenipotensiario na Ulanda. Pa loke ta e kartera di Finansas, tambe tabatin basta spekulashon. Entre otro e nòmbernan di Gregory Damoen i Matroos Lasten a nómbra komo posibel kandidato pa okupa e kartera pa MAN. Sinembargo Konseho di Partido MAN den e dianan ku a pasa, a disidí ku ta Kenneth Gijsbertha lo bira Minister di Finansas. Ademas e partido a anunsiá tambe Elsa Roosendal komo minister di Enseñsa. Segun Koeiman ainda partido no a tuma un desishon riba ken lo bira Presidente di Parlamento. Último dianan a sali den prensa ku e posiblidat ta grandi ku Parlamento lo por haña un hende muhé komo Presidente. Konsiderando e kandidatonan ku ya MAN a anunsiá, ta keda Giselle McWilliam pa e puesto, den kaso ku ta un hende muhé. Di otro banda tin e nòmber di Gassan Danawi, tambe ku ta menshoná komo posibel kandidato pa Presidente di Parlamento. Otro partidonan no a konfirmá públikamente ken ta nan kandidatonan, pero ya tin vários nòmber riba kaya. Pa PAR, Eugene Rhuggenaath i Zita Jesus-Leito lo bira Minister, pa Pueblo Soberano, Jaime Cordoba i Ruthmilda Larmonie-Cecilia i pa Partido Nashonal tin papiá ku Ornelio “Kid” Martina lo por bira e próksimo Minister di Hustisia i Humphrey Davelaar komo Minister di VVPR. Despues di dos siman, lo sa kuá ta e Ministernan ku a pasa “screening” pa okupá un puesto den Gabinete Koeiman.


text:
Shary-An Nivillac ta bai duna presentashon durante Curaçao Pride
Shary-An Nivillac ta bai duna presentashon durante Curaçao Pride
E kantante Kurasoleño Shary-An Nivillac ta bin Kòrsou den luna sèptèmber benidero pa trese diferente kansionnan den Curaçao Pride, entre otro e himno di Amsterdam Pride “I am what I am“.
Shary-An a kibra rekòrt den su karera musikal na Hulanda komo kantante despues ku su 18 aña e a sa di sali den e halve finale den e Programa Televishon “The Voice of Holland”. Entretantu e kantante aki tin dos álbum kaba riba su nòmber. Últimamente su cd a sali riba merkado bou e nòmber “Project Me”.
Curaçao Pride Organisashon ta sumamente kontentu ku Shary-An ta bini Kòrsou pa trese su repertoire dilanti durante e Pride aki. Su binida ta di spònser pa Amsterdam Pride komo un estímulo pa anual sigui ku e evento aki, kaminda e atenshon ta ser rekerí pa e igualdat den e komunidat, no opstante sekso, kolo, rasa, religion o orientashon seksual.
E organisashon ta di opinion tambe ku Shary-An ta un bunita ehèmpel pa e hóbennan Curaçao LHBT.
“Mi ta haña ku bo mester ta e ken bo ke ta. Ser Gay mester por ta asina den kualke kultura. E ta zona masha simpel pero pa algun hende e ta masha difísil pa laga mira ken bo ta. Pero no tin motibu pa ningun bèrgwensa ?” Segun Shary-An.
Curaçao Pride e aña aki ta di 27 sèptèmber te ku 01 òktober 2017. Pa mas informashon i e programa por haña riba e site http://www.curacaopride.com y facebook.com/curacaopride.


text:
WILLEMSTAD- 19 di desèmber 2017 – Ofisina di Turismo di Kòrsou (CTB) resientemente a risibí e bon di notisia ku nan a keda rekonosé dor di Expedia® Media Solutions komo ganadó di e programa anual ‘Partner Awards’. Tur aña ta entregá e ‘Partner Award’ durante di e Expedia Partner Conference. Durante di e konferensia aki ta honra kampañanan ku a demostrá inovashon, kreatividat i logro den merkadeo, spesífikamente pa e industria di biahe. CTB tabata un di e 12 partnernan ku a keda rekonosé e aña aki.
Expedia, Inc ta e kompania di biahe online mas grandi na mundu ku un portafolio ekstenso di markanan ku ta inkluí e.o Hotels.com, Trivago, Travelocity i vários otro mas. Na 2007 a funda Expedia Media Solutions ku ta dediká na krea kolaborashon i presensia di marka tantu ‘online’ komo ‘offline’ pa entre otro e industria di biahe permitiendo e partnernan pa usa e plataforma di Expedia pa promové nan destinashon òf produktonan. Ku e meta pa krese turismo for di e merkado di Estádos Unídos, CTB a partner ku Expedia Media Solutions pa desaroyá e kampaña #RightNowInCuracao, ku tabata aktivo di Aprel pa Ougùstùs 2017 i a inkluí entre otro emailnan promoshonal i kampaña riba social media. E kampaña tabata unu masha eksitoso i a resultá den mas ku 14:1 ROAS (rendimentu di gastunan publisitario).
Di akuerdo ku Hari Nair, visepresidente di Expedia Media Solutions, “E ganadornan di e Partner Award e aña aki ta demostrá e trabou remarkabel di nos partnernan ku por medio di uso di kontenido kreativo, teknologia avansá i uso di strategia a sa di produsí kampañanan eksitoso.” Sr. Nair a sigui bisa ku nan ta sumamente kontentu di por honra e kampañanan ganador e aña aki i ta keda pendiente pa sigui asistí kada partner den ehekushon di kampañanan dirigí ku e meta pa alkansá nan metanan via di e plataforma di Expedia. E tim di merkadeo di CTB ta masha kontentu di risibí e rekonosementu aki. E ta un testimonio di e trabou ku CTB a bin ta hasi pa promové nos dushi isla i e ta alabes un honor pa Kòrsou wòrdu rekonosé dor di Expedia pa ehekushon di e kampaña eksitoso, #RightNowInCuracao. CTB ta felisitá Kòrsou ku e bunita logro aki.


text:
Minister di Gobernashon, Planifikashon i Servisio (BPD) resientemente a argumentá ku dos (2) ‘medewerker’ (kolaborado) èkstra pa kada minister, esta 18 hende mas, lo baha i no subi gastu manera nos tur ku tinu ta mira. Kon e ta yega na tal konklushon? E kolaboraónan èkstra lo hasi trabou ku un consultant mester a hasi. Segun e minister, e kolaboradónan pues tin e kapasidat pa remplasá un consultant ku tin un konosementu spesialisá.
So far so good. Di unda ta saka e kolaboradónan èkstra? Na promé instansha for di riba lista polítiko di e grupo den Fòrti. Tirando un bista riba nan listanan ta keda demostrá ku tin poko kandidato ku konosementu i eksperiensia speshalisá pa remplasá un consultant. Ku asta un grupo grandi di esnan riba e listanan ku a bira Parlamentario ta karesé kontenido. E kolaboradónan èkstra ta simplemente un regalo di nos pagadónan di belasting pa e partidonan hasi fiesta. Nan hendenan ta na bùrt awor.
Loke mi ta bisa no ta teorétiko. Mi a bira minister di Ekonomia i Labor pa Antia (2005) i e partido ku a proponémi a bisa ku di e dos(2) kolaboradónan na mi disposishon, mi por skohe solamente un (1). Mi a pone un ekonomista ku no tabata riba lista. E siguiente djaluna mi a topa e persona ku partido a manda pami. Nunka e a funshoná komo un kolaboradó ni skibi un karta. Es mas e no a ni sikiera pidi pa un ofisina i computer.
Den pasado un ámtenar ku tabata na punto pa keda retirá pasombra e no tabata presentá na trabou, a keda nombrá kolaboradó pa ‘skap’é’ di e medidanan disiplinario.
Ken ta benefisiá ku e ‘fiesta di medewerkers’? No komunidat. Tampoko kalidat di gobernashon. I te ahinda nos ta sigi kere ku nos outonomia ta na peliger dor di hasí di Den Haag?
Willemstad, Kòrsou


text:
Recientemente, sr. Juan Chabaya Lampe, cariñosamente conoci como “Padu del Caribe”, co-autor di nos Himno Nacional, esta “Aruba Dushi Tera” cu e aña aki ta wordo conmemora 40 aña cu el a wordo oficialisa, a ricibi bishita di un grupo di amigo y admirado di dje.
E anochi placentero aki a wordo organisa pa e comerciante sr. David Cybul kende ta un gran amigo y fiel admirado di Padu Lampe su aportacion valioso pa nos cultura. Un cantica cu Padu su yiu muhe, Vivian a interpreta riba piano tabata “Abo So”. E tema masha popular aki composita pa Padu a bira un energizing pa su autor kende hunto cu e cantante Victor Samuel “El Duke”, a cante cu masha entusiasmo y alegria.
Vivian Lampe a declara cu su tata a composita alrededor di 550 obra, pero solamente algo mas cu 100 tin su partitura. Pero di nan solamente 12 cancion ta esun mas popular entre nan “Abo So”, mientras cu e otronan ta core e riesgo di bay den olvido. Nan ta obranan cu mester wordo considera como patrimonio no material di nos cultura, caminda mester rescata nan pa nan no bay perdi.


text:
Ken bo ta ? Ki tipo di empresario bo ta ?
Bo tin un bon bista di kiko bo ta bon den dje i kiko ménos bon? Kisas bo ta pensando unda esaki ta bai ?
Semper ta bon pa para ketu ratu ratu i wak den spil . ..Analisá ken bo ta. Para ketu i tèst ku esnan rondó di bo kiko bo ta bon den dje. Hopi bia lo bo keda sorprendí kuantu kos otro hende ta mira ku bo ta (hopi) bon den dje ku bo mes no a realisá . Den nos kultura nos ta hopi bia basta humilde ora ta trata di bisa kon bon nos ta den algu. Nos por wak e den otro hende hopi bia mas lihé pero no den nos mes, nos ta kere e ta algu normal i lógiko ku nos por.
Bon naturalmente algu ku no ta ménos importante ta tambe nos puntonan debil. Meskos ku nos punto fuerte, esta loke nos ta bon den dje esaki tambe ta importante pa bo sa komo empresario.
Na momento ku bo ke ta eksitoso den bo negoshi bo mester ta bon na altura kiko bo por of bo sa algu di dje òf no. No ta un eksepto pa bisa si bo no sa òf por algu ku bo no ta hasi na da ku e informashon ei. Pa duna un ehèmpel, si bo no sa hopi di atministrashon, bo ta tuma askshon i bai un kurso pa sa mas. Of bo ta tuma un hende na trabou pa e trabou ei òf aserka un kompania di atministrashon pa asina nan yuda bo mantené bo atminitrashon na un manera riba nivel. Bo lo no ke haña bo ku problema finansiero ni problema ku belasting tòg?
Esei ta konta pa tur otro kos den bo kompania ku bo mester take care di dje. Tin kos ku bo por siña i otro ku simplemente e no ta bo kos òf kisas asta gewon bo no tin tempu pa hasi esei tambe. Pensa por ehèmpel si bo ta kose i ta abo ta esun ku tin ku sòru pa “produsí” e sèn; Mayoria di e tèmpo bo ta pasando ta kose dus ta hopi difísil pa bo sinta hasi bo atministrativo òf merkadeo tambe. Pero bo negoshi mester di dje.
Ora bo ta traha stratégiko pa logra bo metanan, ta bon pa wak pues si abo tin tur e konosementu, abilidatnan òf asta konosínan pa yuda bo logra bo meta. E promé stap ta diskubrí bo nivel di konosementu, abilidat i kalidat di bo netwerk.
Aki algun link ku bo por hasi un tèst pa diskubrí mas di bo mes komo empresario.
https://link.thebizconnection.co/testQredits
https://link.thebizconnection.co/Krachtmeting


text:
ORANJESTAD, Aruba
CEO di Aruba Hotel & Tourism Association, Tisa LaSorte, ta raporta cu mas di 80% di hotelnan a suspende operacion completamante y cera porta te proximo aviso.
Segun conteo di AHATA, tin un total di 156 turista den diferente hotel ainda na Aruba. Mayoria di e total aki lo sali for di Aruba awe nochi of mañan. E hotelnan cu tiki huesped kedando, ta sigui ofrece servicio minimal.
Durante e crisis di salubridad y economico tur hotel ta mantene un team di siguridad y un team minimo di mantencion pa tene e propiedad den bon condicion; cu meta pa por habri bek mas lihe posibel, dia turistanan cuminsa biaha bin Aruba atrobe.


text:
E team di futbol Racing Club Aruba (RCA) a batisa nan uniform nobo. Den un ambiente ameno nan a haci esey.
Jeff Lopez, presidente di RCA, a indica cu nan tabatin e privilegio di batisa uniform nobo. Esaki ta e prome aña cu tur liga, esta sub 5 te Division Honor, tin mesun estilo di uniform. E ta gradici na tur sponsor cu e aña aki a contribui n’e club, pero tambe cu a haci posibel na e bautismo dje uniformnan p’e campeonato cu ta bin.
E aña aki nan a introduci un technische beleid cu ta enfoca hopi riba e sistema di farm pa desaroya e muchanan. Tabatin un buraco chikito den e sistema di farm y nan kier a catch esaki. El a indica cu esey ta p’e muchanan di chikito por bay Division Honor y p’esey ta enfoca hopi riba e farm system.
Devin de Veer, tesorero di RCA, a splica riba dia internacional di derecho di mucha nan a bini hunto cu e muchanan di U5 te U20 p’asina batisa e uniformnan pa 2022/2023. Manera semper RCA ta purba di resalta den tur categoria, pasobra nan no kier participa sino competi. Por a haci esey posibel door di nan sponsornan cu ta kere den nan y asina ey tur mucha tin uniform nobo p’e campeonato nobo.
Lopez ta haci invitacion na e amantenan di futbol pa yega stadion y apoya e teamnan. RCA a cera e campeonato como prome luga den Division Honor y nan ta pasa p’e siguiente buelta.


text:
Publiká riba 11 Òktober 2022
Willemstad – Servisio pa Obra Públiko (OW) ta anunsiá ku un via di Kaya Romulo Bethancourt Boulevard direkshon Otrobanda lo ta será relashoná ku trabounan di mantenshon di Koningin Julianabrug. Esaki lo ta for di awe djamars 11 òktober te ku djabièrnè 11 di novèmber.
E kontratista MNO Vervat lo ehekutá trabounan ku ta tuma lugá entre 9or di mainta pa 4or di atardi. Promé i despues di e orario aki, e via lo ta habri normal pa tráfiko. Ta sera e via di djaluna pa djasabra.
Durante di e trabounan lo atendé e siguiente aspektonan:
Ta desviá tráfiko ku ta bini for di Saliña, Parera, i Punda pa subi brùg usando un via so.
OW i MNO ta pidi tur outomobilista pa sigui e indikashonnan di bòrchi i pa kore ku koutela!


text:
Prevenshon
Prevenshon: kiko nos ta hasi?
E meta di prevenshon ta pa evitá ku hende ta kai den problema pa motibu di uso di stimulante, hunga wega di vidio i hunga plaka. Nos tei pa públiko general i nos ta traha pa i ku hóben i nan mayor. Tambe nos ta dirigí riba profeshonal.
Nos aktividatnan i proyektonan
Bo ke sa mas tokante di loke nos por hasi pa bo? Tuma kontakto ku nos! Mas abou bo por lesa mas tokante di loke nos ta ofresé.
Fomentá salú lokal
Riba enkargo di e órgano públiko di Boneiru nos ta ofresé aktividat di prevenshon pa informá hende tokante di e riesgonan di salú na momentu ku hasi uso di stimulante. Meta di esaki ta pa krea un konsenshi den e poblashon i asina redusí e uso eksesivo di stimulante.
Fomento di perisia
Pa medio di konseho, informashon i entrenamentu na profeshonal i boluntario, nos por kubri vários aspekto pa redusí komportashon di riesgo i uso riesgoso di stimulante.
Uso di alkohòl i droga bou di hóben
Nos ta pone hopi atenshon na uso di alkohòl i droga bou di hóben. Nos enfoke ta riba duna informashon na hóben kaminda nan ta, por ehèmpel na sentro di bario, misa, skol, etc.
Prevenshon pa medio di ‘outreach’
Ku prevenshon pa medio di ‘outreach’ nos ta aserká aktivamente grupo di hóben (di riesgo) ku hopi biaha ta konsiderá komo difísil i sin motivashon. Hóbennan di riesgo ta hóben ku pa kousa di nan uso di stimulante ta haña nan ku problema den por lo ménos dos di e kuater áreanan di bida: skol, trabou, famia i tempu liber, i inkluso ta demostrá trastorno di kondukta i huntu ku esaki un komportashon di riesgo.
Den e área aki nos tin e siguiente aktividatnan:
• Kampaña di informashon•Partisipashon den strukturanan di kuido, komo ekipo di asesoramentu di kuido i diálogo ku e hóbennan
•Diálogo di informashon i konseho
•Guia pa kuido
•Asesoramentu tokante di polítika di (moderashon di) alkohòl i droga
•Informashon i entrenamentu na diferente kompania
•Aktividatnan pa duna di informashon, manera Makubeken na Rincon den kolaborashon ku e pastor di Rincon
•Kampaña pa públiko
Investigashon di kampo
Investigashon di uso di droga na Boneiru.
Asesoramentu di maneho
Ademas di e aktividatnan i proyektonan menshoná, nos ta asistí munisipio, skol, asosiashon i institushon ku ta skirbi i ankra nan polítika tokante di stimulante den nan organisashon.


text:
Ministerio di salud di Vietnam a detecta un posibel variante di coronavirus cu parce ta di un hybrid di otro dos variante transmisibel. E pais tabata un ehempel di contencion di e virus pa un strategia agresivo di deteccion trempan di pasahero y aeropuerto pa un programa di cuarentena.
Pero pa fin di april, Vietnam a informa cu aumento di casonan confirma cu covid-19, segun dato di Universidad di John Hopkins. No ta cla si e variante sospecha ta tras di aumento di infeccion, si ta asina e por bisa cu e variante ta mas transmisibel. ‘
Restriccion nobo na Vietnam
Gobierno a anuncia restriccion di distanciamento social pa e ciudad di Ho Chi Minh, e zona urbano mas grandi y pobla di e pais. E medidanan nobo, lo dura dos siman, inclui e ceramento di servicio no esencial, manera tienda y restaurant y suspension di actividad religioso.
Reunion publico di mas di 10 persona tambe prohibi, e ciudad ta considera reduci e mitad di e number. E brote a extende mas di 30 di e 63 ciudad y provincia di Vietnam, incluyendo e capital, Hanoi, cu a cera restaurant y prohibi e reunion publico.
Ministerio di salud ta trahando sigura pa 10 miyon di dosis di vacuna bou e eskema di costo comparti Covax, asina manera 20 miyon di dosis di e vacuna di Pfizer y 40 miyon di Sputnik V di Russia. Vietnam a ricibi te cu 2.9 miyon di dosis y tin un obhetivo di sigura 150 miyon.


text:
Mal uso di poder ekonómiko
Un empresa ku un posishon di poder [machtspositie] tin un posishon asina fuerte den merkado ku e kompetensia ta debilitá. E posishon di un empresa ku un posishon di poder ta asina fuerte ku e por imponé su boluntat riba kompetidornan, suministradórnan i klientenan. Esaki por kondusí na preisnan mas haltu ku ta nesesario, na kalidat redusí di produkto i servisionan i ménos inovashon. Ademas, mal uso ta limitá de bes en kuando entrada di empresanan nobo. Konsumidó, empresanan i komunidat den su totalidat por wòrdu perhudiká pa e motibu ei.
Pa evitá ku un empresa ku e dominio aki hasi mal uso di su posishon di poder, e prohibishon riba mal uso a wòrdu inkluí den e Ordenansa Nashonal enkuanto Kompetensia ku ta trata kompetensia.
Di kiko un posishon di poder ta konsistí?
Un empresa tin en todo kaso un posishon di poder di tur manera, si su parti di merkado [marktaandeel] ta 60% òf mas. Den kaso di un parti di merkado mas abou, un empresa tambe por tin un posishon di poder. Esei ta dependé entre otro di e forsa di e kompetensia i e posibilidat pa otro empresa pa subi merkado.
Di kiko mal uso di konsistí?
Pa por tin òf krea un posishon di poder riba su mes no ta prohibí. Sinembargo, debí na e posishon hopi fuerte di un empresa ku un posishon di poder, reglanan di mal uso mas estrikto ta na vigor, ku no ta konta pa empresanan sin posishon di poder.
Un empresa por hasi mal uso di su posishon di poder si, por ehèmpel, e:
- prohibí klientenan di hasi nogoshi ku otro suministradórnan (eksklusividat);
- obligá klientenan pa kumpra un produkto deseá den kombinashon ku un otro produkto (koppelverkoop)
- kobra preisnan ekstremadamente haltu;
- mantené kondishonnan di entrega irashonal;
- ekskluí klientenan for di entrega sin ku tin alternativa;
- kobra diferente preis pa prestashon similar ku e meta pa limitá kompetensia;
- temporalmente mantené preisnan ekstremadamente abou pa saka un kompetidor for di merkado (predatory pricing).
Otro formanan di kondukta di merkado dor di un empresa ku un posishon di poder por wòrdu konsiderá posiblemente komo mal uso di poder. Di e manera ei sierto komportashon por forma mal uso si nan tin e mésun efekto ku un prohibishon pa klientenan hasi negoshi ku otro suministradórnan.
Pa ken e prohibishon riba mal uso di un posishon di poder ta konta?
E prohibishon pa mal uso di poder ekonómiko ta konta pa empresanan ku un posishon di poder. Empresanan por ta tur empresa i asosiashonnan nashonal i internashonal di empresanan ku ta ehekutá aktividatnan ekonómiko riba merkado kurasoleño. Aktividatnan ekonómiko por ta eksistí di ofresé produkto i/òf servisionan riba merkado dor di empresanan. Empresanan no ta solamente empresa komun [gemeenschappelijke onderneming], sino tambe, por ehèmpel, profeshonalnan liber, empresanan di gobièrnu i algun fundashon.
Kiko ta e but ora ta trata di un violashon?
FTAC por imponé un instrukshon fiho [bindende aanwijzing] riba empresanan ku un posishon di poder. Un instrukshon fiho no ta un but, pero e ta konsistí di instrukshonnan pa kon un empresa ku un posishon di poder tin ku komportá su mes riba merkado pa prevení mal uso. Un instrukshon fiho por ta, por ehèmpel, un obligashon pa sera un kombenio ku un kliente bou di kondishonnan rasonabel. Den kasonan di urgensia, FTAC por antisipá imponementu di un instrukshon fiho i imponé un medida preventivo [preventieve maatregel].
Ora ta trata di infrakshon di instrukshonnan fiho, FTAC por imponé but te un máksimo di 10% di e ingreso anual di un empresa. E desishonnan (di sanshon) di FTAC ta públiko i ta wòrdu publiká riba e wepsait aki.


text:
Diamars den careda di 2 or atardi, unidad di roadservice, polis y ambulance a keda dirigi pa un accidente entre dos auto y lo tin persona herida. Ta trata aki di un hyundau i10 bayendo direccion abou a baha caminda y e chauffeur a purba na controla e stuur y a perde control dal den un kia picanto biniendo for di otro banda di caminda. Aki e autonan a impacta y tabata tin un señora na estado y un mucha chikito cu tabata spanta den e vehiculo. Personal di ambulance a atende cu e personanan, tanto polis di trafico y roadservice a atende cu e situacion.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Diahuebs, 21 di april, den oranan di mainta Metal Shark di wardacosta ta interceptá un boto cu matricula Venezolano, den awanan teritorial di Aruba, pasùit di baíha di San Nicolas. E boto cu e nomber ‘Mi Angel Gabriel 1’ cu 4 persona masculino abordo di nacionalidad Venezolano, tabata piska cu e asina yamá ‘Palambra‘ den nos awanan teritorial. Mesora personal di wardacosta a duna ordu pa saka e palambra for di awa. Ley no ta permiti pa piska cu palambra den nos awanan territorial.
Despues di mas investigacion i deliberá cu Ministerio Publico, a konfiská e palambra ku e piskanan. Despues di esaki e kapitan ku su tripulacion por a bai bek rumbo Venezuela cu nan lancha.